qundao/data-zh-poetry huggingface dataset:
老态
作者：王禹称
朝代：宋
体裁：古风

白发不相饶，秋来生鬓边。黑花最相亲，终日在眼前。老态固具矣，宦情信悠然。唯当共心约，收拾早归田。
腊月
作者：王禹称
朝代：宋
体裁：七言律诗

腊月滁州始觉寒，年丰岁暮郡斋闲。官供好酒何忧雪，天与新诗合看山。日照野塘梅欲绽，烧回荒径草犹斑。吏人散后无公事，门戟森森夕鸟还。
自咏
作者：王禹称
朝代：宋
体裁：五言律诗

华发不称老，高堂为有亲。宁同贾生恨，自比老莱身。官散且无过，俸微犹助贫。谁能学屈蠖，拳局苦求神。
自嘲
作者：王禹称
朝代：宋
体裁：七言绝句

三月降霜花木死，九秋飞雪麦禾灾。虫蝗水旱霖淫雨，尽逐商山副使来。
自宽
作者：王禹称
朝代：宋
体裁：七言律诗

身世龙钟且自宽，追量才分合饥寒。朝中旧友休誇贵，箧里新诗不博官。晓发静梳微霰落，夜琴闲拂古风残。会须归去沧江上，累石移莎拥钓滩。
自笑
作者：王禹称
朝代：宋
体裁：七言律诗

年来失职别金銮，身世漂沦鬓发残。贫藉俸钱犹典郡，老为郎吏是何官。开樽暂喜愁肠破，堆案仍劳病眼看。自笑不归田里去，谩将名姓挂朝端。
自问
作者：王禹称
朝代：宋
体裁：五言律诗

自问意何如，身穷业有馀。卷怀君子道，耽味古人书。月给非无酒，晨羞亦有鱼。山头刺史宅，未替是吾庐。
舍人院竹
作者：王禹称
朝代：宋
体裁：七言绝句

封了词头绕砌行，此君相伴最多情。西垣不宿还堪恨，辜负夜窗风雨声。
芍药花开忆牡丹绝句
作者：王禹称
朝代：宋
体裁：七言绝句

风雨无情落牡丹，翻阶红药满朱栏。明皇幸蜀杨妃死，纵有嫔嫱不喜看。
芍药诗
作者：王禹称
朝代：宋

牡丹落尽正凄凉，红药开时醉一场。羽客暗传尸解术，仙家重爇返魂香。蜂寻檀口论前事，露湿红英试晓妆。曾忝掖垣真旧物，多情应认紫微郎。东君著意占残春，得得迟开亦有因。曾与掖垣留故事，又来淮海伴词臣。日烧红艳排千朵，风递清香满四邻。更爱枝头弄金缕，异时相对掌丝纶。满院匀开似赤城，帝乡齐点上元灯。感伤纶阁多情客，珍重维扬好事僧。酌处酒杯深蘸甲，折来花朵细含棱。老郎为郡辜朝寄，除却吟诗百不能。
芍药诗·其一
作者：王禹称
朝代：宋
体裁：七言律诗

牡丹落尽正凄凉，红药开时醉一场。羽客暗传尸解术，仙家重爇返魂香。蜂寻檀口论前事，露湿红英试晓妆。曾忝掖垣真旧物，多情应认紫微郎。
芍药诗·其三
作者：王禹称
朝代：宋
体裁：七言律诗

满院匀开似赤城，帝乡齐点上元灯。感伤纶阁多情客，珍重维扬好事僧。酌处酒杯深蘸甲，折来花朵细含棱。老郎为郡辜朝寄，除却吟诗百不能。
芍药诗·其二
作者：王禹称
朝代：宋
体裁：七言律诗

东君著意占残春，得得迟开亦有因。曾与掖垣留故事，又来淮海伴词臣。日烧红艳排千朵，风递清香满四邻。更爱枝头弄金缕，异时相对掌丝纶。
花鹿
作者：王禹称
朝代：宋
体裁：五言律诗

花鹿一何驯，长随病使君。必教吾在野，当与尔为群。静饮清溪水，闲眠碧洞云。犹胜市朝里，逐众走纷纷。
苏州寒食日送人归觐
作者：王禹称
朝代：宋
体裁：五言律诗

江城寒食下，花木惨离魂。几宿投山寺，孤帆过海门。篷声泼火雨，柳色禁烟村。定省高堂后，斑衣减泪痕。
苦热行
作者：王禹称
朝代：宋
体裁：古风

六龙衔火烧寰宇，魏王冰井如汤煮。松枝桂叶凝若痴，喘杀溪头啸风虎。北溟镕却万丈冰，千斤冻鼠忙如蒸。我闻胡土长飞雪，此时日晒地皮裂。仙芝瑶草不敢茁，湘川竹焦琅玕折。西郊云好雨不垂，堆青叠碧徒尔为。
茶园十二韵
作者：王禹称
朝代：宋
体裁：五言排律

勤王修岁贡，晚驾过郊原。蔽芾馀千本，青葱共一园。芽新撑老叶，土软迸深根。舌小侔黄雀，毛狞摘绿猿。出蒸香更别，入焙火微温。采近桐华节，生无谷雨痕。缄縢防远道，进献趁头番。待破华胥梦，先经阊阖门。汲泉鸣玉甃，开宴压瑶樽。茂育知天意，甄收荷主恩。沃心同直谏，苦口类嘉言。未复金銮召，年年奉至尊。
荒亭晚坐
作者：王禹称
朝代：宋
体裁：五言律诗

荒亭秋日沉，独坐白头吟。为郡殊无味，归田素有心。鹊翻枫叶乱，蛬响菊丛深。微物休相聒，幽怀老不禁。
荥阳怀古
作者：王禹称
朝代：宋
体裁：七言绝句

纪信生降为沛公，草荒孤垒想英风。汉家青史缘何事，却道萧何第一功。
蔬食示舍弟禹圭并嘉祐
作者：王禹称
朝代：宋
体裁：古风

吾为士大夫，汝为隶子弟。身未列官常，庶人亦何异。无故不食珍，礼文明所记。况非膏粱家，左宦乏赀费。商山水复旱，谷价方腾贵。更恐到前春，藜藿亦不继。吾闻柳公绰，近代居贵位。每逢水旱年，所食唯一器。丰稔即加笾，列鼎又何愧。且吾官冗散，适为时所弃。汝家本寒贱，自昔无生计。菜茹各须甘，努力度凶岁。
西晖亭
作者：王禹称
朝代：宋
体裁：五言排律

孤亭叠嶂东，宛是古屏风。每到天将暮，浑疑日再中。馀霞犹散绮，新月已张弓。一水漪涟媚，千岩木叶红。玳筵何烜赫，火宅忽牢笼。隙晃归巢燕，檐拖截涧虹。果迷丹橘熟，洞讶赤城通。似烧连松坞，如斑染竹丛。近邀青琐客，来伴紫芝翁。望久情无倦，吟多兴未穷。阳乌看黯黯，归马恨匆匆。会待长栖隐，青冥逐去鸿。
观邻家园中种黍示嘉祐
作者：王禹称
朝代：宋
体裁：古风

比邻有闲园，瓦砾杂荆杞。未尝动耕牛，但见牧群豕。今夏赤旱天，斲琢谁家子。播种甚莽卤，苗稼安能起。秋来连月雨，柴门昼不启。新晴一携杖，出户聊徙倚。重到田中立，黍稷何薿薿。吐穗欲及肩，鸟雀声亦喜。力穑乃有秋，斯言不虚矣。向使懒种植，荒榛殊未已。有书闲不读，为学还如此。
览照
作者：王禹称
朝代：宋
体裁：五言律诗

览照笑浮生，秋霜发数茎。才高空有气，官散即无荣。贫久心还乐，吟多骨亦清。他年文苑传，应不漏吾名。
解梁官舍
作者：王禹称
朝代：宋
体裁：七言律诗

郡在中条山脚下，盬南风起昼昏昏。舍人谪宦谁言命，副使量移岂是恩。月有俸钱堆长物，日无公事掩闲门。上天于我心还厚，祇遣文章道更尊。
言怀
作者：王禹称
朝代：宋
体裁：七言绝句

宦途日日与心违，人事纷纷任是非。却为游山置行李，渔家船舫道家衣。
诏知滁州军州事因题二首
作者：王禹称
朝代：宋

晓直银台作侍臣，暮为郎吏入埃尘。一生大抵如春梦，三黜何妨似古人。不称禁中批紫诏，犹教淮上拥朱轮。时清郡小应多暇，感激君恩养病身。罢直金銮领一麾，依前憔悴咏江蓠。所嗟吾道关消长，岂为微躯系盛衰。尚愧临民为父母，终当学稼养妻儿。自怜此度辞京阙，犹胜商山副使时。
诏知滁州军州事因题二首·其一
作者：王禹称
朝代：宋
体裁：七言律诗

晓直银台作侍臣，暮为郎吏入埃尘。一生大抵如春梦，三黜何妨似古人。不称禁中批紫诏，犹教淮上拥朱轮。时清郡小应多暇，感激君恩养病身。
诏知滁州军州事因题二首·其二
作者：王禹称
朝代：宋
体裁：七言律诗

罢直金銮领一麾，依前憔悴咏江蓠。所嗟吾道关消长，岂为微躯系盛衰。尚愧临民为父母，终当学稼养妻儿。自怜此度辞京阙，犹胜商山副使时。
诗一首
作者：王禹称
朝代：宋
体裁：七言绝句

一路翠烟垂柳驿，满川红雨落花村。云随钓艇归渔浦，潮送沙鸥入店门。
诗一首
作者：王禹称
朝代：宋
体裁：七言律诗

兰清时雨和甘棠，石壁洄澜映塔光。陆羽茶泉金鼎冷，右军墨沼兔毫香。龙潭彻底明秋月，凤顶当空背夕阳。乘得绿杨春晓兴，玉台井畔泛霞觞。
诗一首
作者：王禹称
朝代：宋
体裁：五言排律

尽怪吴苏地，琼花冷不销。时贤临水国，天气似中朝。密逐江云堕，轻随海吹飘。影沉松坞乱，片响苇蓬焦。粉拂龙头舫，缯铺雁齿桥。煮茶收岁计，宜稻采民谣。拔笋芽先出，欺梅蕊自凋。谁言未盈尺，犹称不封条。郡守齐黄霸，明君迈帝尧。县官惜歌咏，翻恐笑渔樵。
诗一首
作者：王禹称
朝代：宋
体裁：七言绝句

徒劳官职在天涯，一望家园一泪垂。不是虎丘多胜概，拂衣归去已多时。
诗酒
作者：王禹称
朝代：宋
体裁：七言律诗

白头郎吏合归耕，犹恋君恩典郡城。已觉功名乖素志，祇凭诗酒送浮生。刚肠减后微微讽，病眼昏来细细倾。樽杓不空编集满，未能将此换公卿。
读史记列传
作者：王禹称
朝代：宋
体裁：七言绝句

西山薇蕨蜀山铜，可见夷齐与邓通。佞倖圣贤俱饿死，若无史笔等头空。
读汉文纪
作者：王禹称
朝代：宋
体裁：古风

西汉十二帝，孝文最称贤。百金惜人力，露台草芊眠。千里却骏骨，鸾旗影迁延。上林慎夫人，衣短无花钿。细柳周将军，不拜容櫜鞬。霸业固以盛，帝道或未全。贾生多谪宦，邓通终铸钱。谩道膝前席，不如衣后穿。使我千古下，览之一泫然。赖有佞倖传，贤哉司马迁。
谢同年黄法曹送道服
作者：王禹称
朝代：宋
体裁：七言律诗

鲍照贻我羽人衣，下直何妨尽日披。老去自堪将野鹤，客来休更佩金龟。官供谩说青绫被，私便全胜白接䍦。未脱朝簪恋明主，耿怀空作谢君诗。
谢宣赐御草书急就章并朱邸旧集歌
作者：王禹称
朝代：宋
体裁：古风

臣闻伏羲画卦朴且淳，苍颉造字初有文。大篆小篆八分体，楷隶章草何纷纭。因兹八法各有要，遂使六艺区以分。其中最难惟草圣，玄妙功夫自天性。又闻关雎本王化，四始洋洋风化下。比兴赋颂六义分，乃有变风兼变雅。仲尼删后屈平作，郢客李陵斗名价。古来诗道难得人，其唱弥高和弥寡。如今草圣与雅言，尽在吾皇万机暇。元年十月近乾明，崇文院静寒霜晴。直庐日午雠书罢，闲曳朱衣绕砌行。中使传宣来上界，忙把鱼须下阶拜。宝函钿轴光陆离，御札文书御制诗。折腰搢笏拭双目，汗流魄骇聊一窥。急就章，何纵横，蓝田种玉苗初成。雪花洒破烟岚壁，黑云漏出天汉星。乍似鲛人泣下珠无数，错落晶荧满盘贮。又似大鲸吞尽沧海波，查牙露出珊瑚树。朱邸集，何清奇，仙风撼动琼林枝。汉皇休道白云句，穆满虚吟黄竹诗。乍似三春直上伯阳台，熙熙物华当眼开。又似十洲夜伴王母宴，鸾歌凤吟次第来。小臣再拜受一轴，捣纸抄诗抄未足。焚香朝向天日看，执简夜对星辰读。臣见高宗飞帛亦有名，笔迹往往颁公卿。所得不过三五字，当时臣子犹为荣。又见玄宗诗什颇留意，吟咏时时成御制。属和止于一两篇，至今史册犹为贵。若徵往事比明时，万分之一徒尔为。未如我四十三纸圣人作，一百二章天子诗。永为家宝藏书箧，岂让西方贝多叶。且教世世传子孙，长与皇家作臣妾。
谢政事王侍郎伏日送冰
作者：王禹称
朝代：宋
体裁：古风

火云如山暑雨歇，天地炉烘三伏月。玉皇教散阆苑冰，斲开北陆琼瑰窟。峨峨贮向瑶花合，分命中官赐黄閤。凤皇池上玉壶盛，温树风声顿萧飒。台恩分与西垣士，纶诰稀疏方假寐。卞和抱璞入直庐，从此惊忙不成睡。怒蝇休向笔端飞，抵鹊浑疑山下坠。寒生毛发清牙齿，脆若玉芝甘似醴。炎风暑气都不知，空作狂歌谢知己。
谢迤侍御送鹤
作者：王禹称
朝代：宋
体裁：七言律诗

两朵春云堕世间，霜台乞与县僚看。骨含仙气生来瘦，羽插天风过处寒。唳别绣衣声寂寞，舞随蓝绶意阑珊。今朝窗外频相顾，应怪头无獬豸冠。
谪居
作者：王禹称
朝代：宋
体裁：五言律诗

亲老复婴孩，吾生自可哀。无田得归去，有俸是嗟来。直道虽已矣，壮心犹在哉。端居寡俦侣，怀抱向谁开。
谪居感事
作者：王禹称
朝代：宋

迁谪独熙熙，襟怀自坦夷。孤寒明主信，清直上天知。消息还依道，生涯只在诗。惟当谕山水，讵敢咏江蓠。偶叹劳生事，因思志学时。读书方睹奥，下笔便搜奇。赋格欺鹦鹉，儒冠薄鵔鸃。耕桑都不事，园井未曾窥。必欲缣缃富，宁教杼轴纰。光阴常矻矻，交友尽偲偲。步骤依班马，根源法孔姬。收萤秋不倦，刻鹄夜忘疲。流辈多相许，时贤亦见推。叨荣偕计吏，滥吹谒春司。仆瘦途中病，驴寒雪里骑。空拳入场屋，拭目看京师。技痒初调箭，锋铦欲试锥。甲科登汉制，内殿识尧眉。数刻愁晡矣，三题亦勉之。先鸣输俊彦，上第遂参差。罢举身何托，还家命自奇。唯惭亲倚户，敢望嫂停炊。竭力求甘旨，终朝走路歧。贪希仲由米，多废董生帷。丹桂何时折，孤蓬逐吹移。知怜无国士，志气自男儿。季子貂裘敝，狂生刺字隳。广场重考覆，蹇步载驱驰。明代宁甘退，青云暗有期。礼闱冠多士，御试拜丹墀。泽雾宁惭豹，抟风肯伏雌。重瞳念孤迹，一第忝鸿私。得告还乡贵，除官佐邑卑。折腰称小吏，矩步慎初资。枳棘心何恨，松筠操自持。及亲家有养，事长礼无亏。铜墨官常改，烟霄雨露垂。县花聊主管，寺棘且羁縻。吴郡包山侧，长洲巨海湄。万家呼父母，百里抚茕嫠。敢起徒劳叹，长忧窃禄嗤。宦途甘碌碌，官业亦孜孜。政事还多暇，优游甚不羁。村寻鲁望宅，寺认馆娃基。西子留香径，吴王有剑池。狂歌殊不厌，酒兴最相宜。草织登山履，蒲纫挽舫？。果酸尝橄榄，花好插蔷薇。震泽柑包火，松江鲙缕丝。三年无异政，一箧有新词。多恋南园卧，俄从北阙追。呈材真朴樕，召对立茅茨。载笔居三馆，登朝忝拾遗。紫泥天上降，朱绂御前披。侍从殊为贵，图书颇自怡。史才愧班固，谏笔谢辛毗。拟把微躯杀，惭将厚禄尸。安边上章疏，端拱献箴规。精鉴逢英主，知怜是首夔。赓歌才不称，掌诰笔难摛。制历无多事，词头每怯迟。繁阴温室树，清吹万年枝。青琐霞光透，苍苔露片萎。御香飘砚席，宫叶落缨緌。看浴池心凤，闲扪殿角螭。上林花掩映，仙掌露淋漓。对近瞻旒冕，班清辟虎貔。宫帘垂翡翠，御水动涟漪。纪号年淳化，朝元月建寅。摄官捧宝册，祝寿执樽彝。表案行低折，宫悬听肃祗。德音王泽润，谦柄斗杓撝。贵接皋夔步，深窥龙凤姿。策勋何烜赫，赐紫更萎蕤。蚊力山难负，鹈梁翼易滋。论功惭八柱，受服欲三褫。祇虑殃将至，曾无事可裨。趁朝空俯伛，退食自逶迤。更直当春好，横行隔宿咨。内朝长得对，驾幸每教随。琼苑观云稼，金明阅水嬉。赏花临凤沼，侍钓立鱼坻。拂面黄金柳，酡颜白玉卮。分题宣险韵，翻势得仙棋。竟举窥天管，争燃煮豆萁。恨无才应副，空有表虔祈。睿眷偏称赏，天颜极抚绥。中官赐文字，院吏捧巾綦。遭遇诚堪惜，功名窃自悲。请缨无壮志，视草亦何为。未献东封颂，空镌北岳碑。深惭专俎豆，长欲议边陲。但可怀骄子，何须斩谷蠡。胸中贮兵甲，堂上有熊罴。成败观千古，施张在四维。兼磨断佞剑，拟树直言旗。遇事难缄默，平居疾喔咿。无权逐鸟雀，俛首任狐狸。延尉专刑煞，词臣益等衰。五花仪久废，三尺法聊施。书命犹无谄，评刑肯有欺。厚诬凌近侍，内乱疾妖尼。丹笔当无赦，金科了不疑。拜章期悟主，引法更防谁。萋斐终无已，雷霆遂赫斯。如弦伤讦直，投杼觅瑕疵。众铄金须化，群排柱不支。佞权回北斗，谗舌簸南箕。阙下羊肠险，朝端虎尾危。道孤贻众怒，责薄赖宸慈。西掖除三字，南山佐一麾。苍黄尘满面，挥洒涕交颐。目断九重阙，魂销八达逵。尊亲远扶侍，兄弟尽流离。秦岭偏巉绝，商于更险巇。吾庐何处是，我马忽长辞。六里山苍翠，丹河浪渺瀰。分封思卫鞅，割地忆张仪。懒读三闾传，空寻四皓祠。畬烟浓似瘴，松雪白如梨。坏舍床铺月，寒窗砚结澌。振书衫作拂，解带竹为椸。呼仆泥茶灶，从僧借药筛。钟愁上寺起，角怨水门吹。旧友谁青眼，新秋出白髭。烟岚晴郁郁，风雨夜飔飔。我过徒三省，吾生自百罹。初来闻旅雁，不觉见黄鹂。市井采山菜，房廊盖木皮。野花红烂漫，山草碧䙰褷。副使官资冷，商州酒味醨。尾因求食掉，角为触藩羸。有梦思红药，无心采紫芝。瘦妻容惨戚，稚子泪涟洏。暖怯蛇穿壁，昏忧虎入篱。松根燃夜烛，山蕨助朝饥。岂独堂亏养，还忧地乏医。迹飘萍渤澥，亲老日崦嵫。阁下辞巢凤，山中伴野麋。风欺秀林木，云隔向阳葵。屈产遭驽马，丹山困嚇鸱。悔须分黑白，本合混妍媸。自此韬馀刃，终当学钝锤。穷通皆有数，得丧又奚悲。自顾才何者，空怜道在兹。宣尼犹削伐，大禹亦胼胝。用去当如虎，投来且禦魑。避风聊戢翼，得水会扬鬐。琴酒图三乐，诗章效四虽。鱼须从典卖，貂尾任倾攲。兀兀拖肠鼠，悠悠曳尾龟。北窗寻蛱蝶，南岸看鸬鹚。山翠楼频上，云生杖独支。簟闲留晓魄，檐暖负冬曦。松柏寒仍翠，琼瑶涅不缁。望谁分曲直，祇自仰神祇。吾道宁穷矣，斯文未已而。狂吟何所益，孤愤泄黄陂。
谷帘水
作者：王禹称
朝代：宋
体裁：古风

泻从千仞石，寄逐九江船。迢递康王谷，尘埃陆羽篇。何当结茅屋，长在水帘前。
贺三舍人新入西掖
作者：王禹称
朝代：宋
体裁：七言律诗

紫微新命旧交游，报到商于寂寞州。天上共分三字贵，山中全减贰车愁。抛离红药心无恨，弹拂金貂舞不休。最喜吾家有馀庆，凤毛还直凤池头。
贺冯起张秉二舍人
作者：王禹称
朝代：宋
体裁：七言律诗

八年东观知深屈，百日南床祇暂经。春暖并吟红药树，云开双见紫微星。绣衣脱后休持斧，珠履抛来免过厅。应念出官淮水上，被人还笑屈原醒。
贺吕祐之谏议
作者：王禹称
朝代：宋
体裁：七言律诗

凤阁前年陪步武，麟台昔日是交游。先归内署身虽忝，直上高坡命更优。玉笋外郎全弃掷，土山果毅免经由。却应回笑滁阳守，官似冯唐半白头。
贺将作孔监致仕
作者：王禹称
朝代：宋
体裁：七言律诗

泣辞明主挂冠簪，便约幽云老旧林。朝请罢来频典笏，田园归去只携琴。焚香静院当山色，晒药空庭避竹阴。一子得官三品禄，未饶疏傅有黄金。
贺李宗谔先辈除校书郎
作者：王禹称
朝代：宋
体裁：七言律诗

秘省官清住帝乡，春来春榜探花郎。未吟红药归西掖，且著青衫侍北堂。射策更期挥健笔，骑驴犹得醉闲坊。同年佐邑应相羡，衣上芸香杂桂香。
贺毕翰林
作者：王禹称
朝代：宋
体裁：七言律诗

闻步花砖喜复悲，所悲君较十年迟。银台晓入批丹诏，铜镜秋开镊白髭。宫锦细袍宣与著，内闲骄马赐来骑。家门记得咸通事，莫忘论兵夜召时。
贺温正言赐紫
作者：王禹称
朝代：宋
体裁：七言律诗

密疏封来乙夜看，延英召对议安边。荣颁紫绶同三品，旧赐朱衣未一年。白兽捧樽斟御酒，金鱼垂鬣惹炉烟。从今便有公卿望，休梦天台瀑布泉。
贺范舍人再入西掖
作者：王禹称
朝代：宋
体裁：七言律诗

再入承明旧直庐，腰间仍得佩金鱼。重批汉武求贤诏，曾上东方自荐书。红药篇章应感动，紫泥封检未生疏。樊川杜曲休劳梦，日日延英侍玉除。
贺迤舍人新入西掖
作者：王禹称
朝代：宋
体裁：七言律诗

早折蟾宫第一枝，纶闱恩命苦何迟。久为俗吏殊无味，合掌王言亦有时。好继忠州文最盛，应嫌长庆格犹卑。他年莫忘中吴宰，六里山前歌紫芝。
赁宅
作者：王禹称
朝代：宋
体裁：七言律诗

老病形容日日衰，十年赁宅住京师。阁栖凤鸟容三入，巢宿鹪鹩欠一枝。壁挂图书多不久，砌栽芦苇亦频移。人生荣贱须知分，会买茅庵映槿篱。
赁宅
作者：王禹称
朝代：宋
体裁：七言律诗

萍流匏系任行藏，惟指无何是我乡。左宦只抛红药案，僦居犹住玉泉坊。白公渭北眠村舍，杜甫瀼西赁草堂。未有吾庐莫惆怅，古来贤达尽茫茫。
赋得南山行送冯中允之辛谷冶按狱
作者：王禹称
朝代：宋
体裁：古风

商山三月花如火，草树青葱雨初过。柳条渐软蝶双飞，桑叶尚多蚕一卧。薄情野水流不回，无力春云慵欲堕。团团榆荚是谁抛，漠漠游丝向人亸。可怜花木间岚光，花前正好飞觥觞。冯君夙驾一何速，捧檄银坑按辛谷。转输昨日又移文，小氓诉牒何纷纭。见说南山六百里，跙尽马蹄摧屐齿。是何屈于不知己，冲斗太阿教补履。龙无尺水且蟠泥，骥困盐车但垂耳。片言折狱亦胡为，必也无讼方君子。吾徒事业本稽古，得行其志当刑措。画衣画地免烦苛，抵璧捐金返淳素。未行此道且营营，营营为禄聊代耕。残春小别不足念，为君高唱南山行。南山一月期回首，莫诉临歧数卮酒。
赋得纸送朱严
作者：王禹称
朝代：宋
体裁：五言律诗

洁白又方正，似君心坦平。空随文价贵，未免刺毛生。客被侵霜薄，山窗映雪明。前春悬作榜，应见淡书名。
赋得腊雪连春雪
作者：王禹称
朝代：宋
体裁：五言律诗

腊雪连春雪，商民舞且歌。数年求不得，一尺未为多。试法烹茶鼎，资吟落钓蓑。登楼应更好，丹水是银河。
赠刘仲堪
作者：王禹称
朝代：宋
体裁：古风

刘生颇少秀，为学识根柢。丘轲有堂奥，试脚到阶砌。杨墨恣荒榛，挥手欲芟薙。携文访谪居，趣向非权势。对挹雏凤下，交言孤鹤唳。在璞认良玉，行当为国器。彼茁见灵芽，伫可供王祭。岂止随众人，区区一枝桂。宜哉孙汉公，妻之以女弟。吾家兄之子，笄年未伉俪。恨不早相逢，取子为佳婿。
赠卫尉宋卿二十二丈送前翰长侍郎
作者：王禹称
朝代：宋

性情和雅得天真，卿寺鳌头任屈伸。三品且随前宰相，重瞳偏认旧词臣。宿斋院冷琴横膝，朝退门闲鹤伴身。多少抠衣门弟子，侧聆还望秉陶钧。谪宦归来发更斑，徊翔犹在寺卿间。几多僚吏三台上，太半生徒两制间。旧赐锦袍多贳酒，新裁纱帽欲归山。东垣小谏龙钟甚，空愧洪炉早铸颜。
赠卫尉宋卿二十二丈送前翰长侍郎·其一
作者：王禹称
朝代：宋
体裁：七言律诗

性情和雅得天真，卿寺鳌头任屈伸。三品且随前宰相，重瞳偏认旧词臣。宿斋院冷琴横膝，朝退门闲鹤伴身。多少抠衣门弟子，侧聆还望秉陶钧。
赠卫尉宋卿二十二丈送前翰长侍郎·其二
作者：王禹称
朝代：宋
体裁：七言律诗

谪宦归来发更斑，徊翔犹在寺卿间。几多僚吏三台上，太半生徒两制间。旧赐锦袍多贳酒，新裁纱帽欲归山。东垣小谏龙钟甚，空愧洪炉早铸颜。
赠吕通秘丞
作者：王禹称
朝代：宋
体裁：七言律诗

闻君公事苦喧卑，红粟堆边独敛眉。已入朝行翻掌庾，未如畿尉且吟诗。堰头笑傲同张祜，市里优游比路随。唯有才名藏不得，山阳留滞肯多时。
赠商洛庞主簿
作者：王禹称
朝代：宋
体裁：七言律诗

织女溪前贫主簿，仙娥峰下旧词臣。久栖枳棘方思替，谩带貂蝉不是真。六里青山云簇簇，一条丹水石嶙嶙。秋来魂梦应相似，同是帝城东畔人。
赠孙何丁谓
作者：王禹称
朝代：宋
体裁：七言绝句

三百年来文不振，直从韩柳到孙丁。如今便可令修史，二子文章似六经。
赠密直张谏议
作者：王禹称
朝代：宋
体裁：七言律诗

先皇忧蜀辍枢臣，独冒兵戈出剑门。万里辞家堪下泪，四年归阙似还魂。弟兄齿序元投分，儿女情亲又结婚。且喜相逢开口笑，甘陈功业不须论。
赠朗上人
作者：王禹称
朝代：宋
体裁：七言律诗

净剃霜髭展旧真，自疑容貌是前身。僧中独守三千戒，诗里闲销七十春。僻寺藓深人少到，故山云好梦归频。禅斋近日谁还往，祇有西垣放逐臣。
赠朱严
作者：王禹称
朝代：宋
体裁：七言律诗

未得科名鬓已衰，年年憔悴在京师。妻装秋卷停灯坐，儿趁朝餐乞米炊。尚对交朋赊酒饮，遍看卿相借驴骑。谁怜所好还同我，韩柳文章李杜诗。
赠毋中舍
作者：王禹称
朝代：宋
体裁：七言律诗

岭表榆关路崄巇，颁条持节两无辞。四方自是男儿事，万里归来圣主知。碛雪旧行闲入梦，贪泉曾饮别留诗。如今已见功名立，休忆当年一桂枝。
赠浚仪朱学士
作者：王禹称
朝代：宋
体裁：七言律诗

潘岳花阴覆杏坛，门生参谒绛纱宽。西垣久望神仙侣，北部休誇父母官。雨屐送僧莎径滑，夜棋留客竹斋寒。何时儤直来相伴，三入承明兴渐阑。
赠湖州张从事
作者：王禹称
朝代：宋
体裁：七言律诗

前年春榜亚龙头，词赋曾推第一流。上直未归红药院，供吟先得白蘋洲。酒醒野寺烹山蕨，公退溪亭狎海鸥。自是吴门折腰吏，满衣尘土为君羞。
赠状元先辈孙仅
作者：王禹称
朝代：宋
体裁：七言律诗

病中何事忽开颜，记是诗称小状元。粉壁乍悬龙虎榜，锦标终属鹡鸰原。青云随步登花塔，红雪飘衣醉杏园。还有一条遗恨处，不教英俊在吾门。
赠王巘
作者：王禹称
朝代：宋
体裁：五言律诗

举子竟文赋，风骚委路尘。吾宗多警句，诗道未无人。青眼有谁是，白头空镊频。贾生如再召，为尔指迷津。
赠王殿院同年
作者：王禹称
朝代：宋
体裁：七言律诗

几年淮海叹驱驰，美拜初闻入奏时。乍作台官劳马揖，合为巡使近龙墀。多从此地升三字，莫向朝端说四推。纵遇省桥休拗项，郎官班列甚喧卑。
赠省钦
作者：王禹称
朝代：宋
体裁：七言律诗

旧隐何年别翠微，瀑泉声入锁禅扉。御前曾写八分字，天上特宣三事衣。灯照夜庵霜后冷，鼎烹秋菌雨中肥。终归五老峰边去，杯渡长江一锡飞。
赠礼部宋员外阁老
作者：王禹称
朝代：宋
体裁：七言律诗

未还西掖旧词臣，且向南宫作舍人。休叹贰车如竹苇，须知百日掌丝纶。锦窠官重真殊拜，玉笋班清祇一身。堪笑白头王小谏，握兰犹未得相亲。
赠种放处士
作者：王禹称
朝代：宋
体裁：古风

媒雉不诱凤，由鹿不致麟。终南有嘉士，天子不得臣。板舆入穷谷，同隐之推亲。种木山之阿，采兰涧之滨。务本不务末，求力不求人。至孝在尽欢，饮水犹欣欣。富贵不以道，列鼎奚足云。行是有馀力，稽古且学文。稽古不为禄，学问非饰身。立言复垂教，杨孟时有伦。我生落世网，碌碌随搢绅。直躬多龉龃，左官苦漂沦。妻孥困斗粟，亲老无重茵。入山非隐遁，去国颇悲辛。犹顾贰车禄，縻絷丹河滨。羡君脱羁鞅，生计在水云。羡君遗荣利，居处绝嚣尘。躬耕方肯食，恐蠹力穑民。学优终不仕，孰为观国宾。去去谢桂籍，行行避薄轮。巢由自高尚，尧舜徒圣神。况我蜉蝣辈，敢希鸾凤群。犹期不远复，一问迷途津。他年解郡职，愿许我为邻。
赠草庵禅师
作者：王禹称
朝代：宋
体裁：七言绝句

阳山山下草庵深，寂寂香灯对远岑。莫怪相看总无语，坐禅为政一般心。
赠虚己
作者：王禹称
朝代：宋
体裁：七言律诗

溪边幽树好烟霞，别后春风几度花。梦忆一岩红薜荔，心轻三事紫袈裟。禅机悟了身无著，诗句高来鬓有华。不遇苏州韦应物，昼公篇什向谁誇。
赠赞宁大师
作者：王禹称
朝代：宋
体裁：七言律诗

诏修僧史浙江滨，万卷书中老一身。赴阙尚留支遁马，援毫应待仲尼麟。溟濛雪影松窗晓，狼籍苔花竹院春。还许幽斋暂相访，却惭陶令满衣尘。
赠郝处士
作者：王禹称
朝代：宋
体裁：七言律诗

尽见闲人话息机，唯君的个厌轻肥。盘中药菜真僧舍，箧里烟霞旧道衣。江渚鸥鹇情已狎，洛阳樱笋梦应稀。县斋喜与书斋近，公暇何妨扣竹扉。
赠采访使閤门穆舍人
作者：王禹称
朝代：宋
体裁：五言排律

经略十三州，东南帝不忧。二年辞玉砌，几夜梦珠旒。旌旆虽遐适，江山是胜游。风谣随处采，民瘼尽心求。报国机钤密，供吟景象幽。煮茶溪畔寺，望月海边楼。步武思龙尾，琴书在鹢舟。听泉调玉轸，拂石试银钩。古画多收买，新诗寡和詶。酒醒闻瀑响，睡起见潮头。奉使时将久，归朝礼必优。一麾先出守，万户待封侯。遇主当宜贵，遗材亦合收。此身居下位，无路画良筹。已悔田园废，堪惊鬓发秋。凭谁念寒苦，祇自拟归休。僻甚陶元亮，贫过鲁仲由。品题殊不滥，清浊肯同流。复命期三接，陈诗说四愁。荐雄如有便，还解杀身酬。
赴长洲县作
作者：王禹称
朝代：宋

移任长洲县，扁舟兴有馀。篷高时见月，棹稳不妨书。雨碧芦枝亚，霜红蓼穗疏。此行纡墨绶，不是为鲈鱼。移任长洲县，辞亲泪满衣。折腰虽未免，搔首欲何归。晓白霜华重，晴红栗叶飞。江头鸥鸟在，应怪不忘机。移任长洲县，孤帆冒雨行。全家随逆旅，一夜泊江城。身世漂沦极，功名早晚成。惟当泥尊酒，得丧任浮生。移任长洲县，穷秋入水乡。江涵千顷月，船载一篷霜。竹密藏鱼市，云疏漏雁行。故园渐迢递，烟浪白茫茫。移任长洲县，沿流渐入吴。见碑时下岸，逢店自徵酤。野庙连荒冢，江禽似画图。高堂从别后，应梦宿菰蒲。
赴长洲县作·其一
作者：王禹称
朝代：宋
体裁：五言律诗

移任长洲县，扁舟兴有馀。篷高时见月，棹稳不妨书。雨碧芦枝亚，霜红蓼穗疏。此行纡墨绶，不是为鲈鱼。
赴长洲县作·其三
作者：王禹称
朝代：宋
体裁：五言律诗

移任长洲县，孤帆冒雨行。全家随逆旅，一夜泊江城。身世漂沦极，功名早晚成。惟当泥尊酒，得丧任浮生。
赴长洲县作·其二
作者：王禹称
朝代：宋
体裁：五言律诗

移任长洲县，辞亲泪满衣。折腰虽未免，搔首欲何归。晓白霜华重，晴红栗叶飞。江头鸥鸟在，应怪不忘机。
赴长洲县作·其五
作者：王禹称
朝代：宋
体裁：五言律诗

移任长洲县，沿流渐入吴。见碑时下岸，逢店自徵酤。野庙连荒冢，江禽似画图。高堂从别后，应梦宿菰蒲。
赴长洲县作·其四
作者：王禹称
朝代：宋
体裁：五言律诗

移任长洲县，穷秋入水乡。江涵千顷月，船载一篷霜。竹密藏鱼市，云疏漏雁行。故园渐迢递，烟浪白茫茫。
身世
作者：王禹称
朝代：宋
体裁：五言律诗

淮边为小郡，身世复何云。妻病无医药，儿痴废典坟。簪裳看似梦，俸禄薄如云。不作归耕计，何阶望致君。
迂儒
作者：王禹称
朝代：宋
体裁：五言律诗

自笑是迂儒，诚宜与世疏。左迁犹上疏，薄俸亦抄书。漠漠花侵眼，萧萧发映梳。唯当早休去，幽处卜吾庐。
过鸿沟
作者：王禹称
朝代：宋
体裁：七言律诗

侯公缓颊太公归，项籍何曾会战机。只见鸿沟分两处，不知垓下有重围。危桥带雨无人过，败叶随风傍马飞。半日垂鞭念前事，露莎霜树映斜晖。
还扬州许书记家集
作者：王禹称
朝代：宋
体裁：古风

君不见近代诗家流，胡为蹇滞多穷愁。孟郊憔悴死逆旅，浪仙斥逐长江头。张生漂泊冬瓜堰，徒云轻薄万户侯。浩然无成鹿门去，李洞恸哭昭陵休。生无风教兴王化，死无勋爵贻孙谋。可怜诗道日已替，风骚委地何人收。高阳许公精六义，独向圣朝生后嗣。因将先集进九重，高步金台曳珠履。祖德光辉圣主知，府尹贤明丞相子。广陵郡大古九州，记室官清外三字。遂令天下学诗人，徒羡君家穷四始。我来迎侍游江都，玳筵往往陪欢娱。遂求家集恣吟讽，海波乾处堆珊瑚。因思贾孟数家一何苦，诗鬼嗷嗷馁无主。子孙沦没谁及君，闲倚红莲倾渌醑。草檄馀闲好赋诗，莫放风情忝尔祖。
还杨遂蜀中集
作者：王禹称
朝代：宋
体裁：古风

上玄茫昧胡为乎，施设吾道生吾徒。否多泰少是天意，生有述作死不虚。圣人忧患方演易，贤者穷愁始著书。尽令富贵陷逸乐，蠢蠢戢戢如鸡猪。泯然无物作时瑞，谁识凤皇与驺虞。经史子集灿今古，粉绘帝道张皇谟。一言可采即不朽，名姓长与日月俱。乃知天心厚我辈，穷辱不足形悲吁。夫君擢秀在江左，国小而逼何区区。科名始得值兵火，金陵坐见成丘墟。归朝才得一赞善，黜降重为县大夫。彰明僻远在蜀道，又遇妖贼攻成都。徒行抱印入陇氐，乞食夷落何崎岖。归来朝责作主簿，朱衣暗澹鬓毛疏。昨朝投我蜀中作，铮然一集如琼琚。杜甫奔窜吟不辍，庾信悲哀情有馀。我逢圣代自多难，谩誇三入承明庐。近令编缀小畜集，谪官诗什何纷如。才名官职不两立，真宰折刻分毫铢。郎官疏远既未贵，县吏礼数不足拘。相逢且说文章乐，为君酌酒焚枯鱼。
还韦度支韶程集
作者：王禹称
朝代：宋
体裁：七言排律

岭南为郡带名曹，万里江山兴咏饶。皇宋声诗归雅正，有唐门地本逍遥。雪霜思苦虽侵鬓，金紫恩深已佩腰。旧草满囊胜薏苡，几联乘醉写芭蕉。进来圣主回天眷，抄逐蛮僧过海潮。何事曹南得披览，韶程风什似闻韶。
送丁谓之再奉使闽中
作者：王禹称
朝代：宋
体裁：七言律诗

绣衣直指东南夷，入奏风谣受圣知。持节又从三殿出，演纶还较一年迟。朝中谬拜推贤表，江畔空吟惜别诗。郡印喧卑文会少，为君搔首落花时。
送严判官归滁州
作者：王禹称
朝代：宋
体裁：七言律诗

永阳谪宦鬓成华，唯有宾从最可誇。文学东堂进士第，风流南国相公家。移官我未归丹禁，回棹君今指白沙。滁上淹翔虽已久，寺楼山色对琅邪。
送临清杨可主簿入蜀
作者：王禹称
朝代：宋
体裁：五言律诗

脱白去焚黄，遥知祖德光。墓坟乔木老，襟袖桂枝香。回见梅含雪，归逢橘饱霜。子云应有宅，为奠草玄堂。
送交代刘斐裁之大夫
作者：王禹称
朝代：宋
体裁：七言律诗

祖孙相望百年间，万石遗风庶可攀。新咏裤襦传□巷，旧栽桃李满淮山。林泉岂易留君住，鱼鸟真□□我闲。好纵斋航天上去，郎闱卿寺有虚班。
送仆射相公赴西京
作者：王禹称
朝代：宋
体裁：五言排律

五十升端揆，西郊任保釐。偶抛三事重，未失百僚师。府县威仪引，宫城管钥随。粗官嫌出将，剧位是留司。樱笋供筵馔，蜩蝉响路岐。碧纱题壁处，昼锦下车时。请雨摩腾塔，寻芳白傅祠。维嵩过旧隐，禊洛赋新诗。礼绝应悬榻，公馀尚读碑。留台咨拜表，内殿列须知。易退甘龙卧，难虚是凤池。两京全咫尺，三入不参差。康济荒年谷，风标饤座梨。弼谐终在我，眷注更同谁。温树阴犹在，甘棠影暂垂。常濡玉堂笔，愿草白麻词。
送光禄王寺丞通判徐方
作者：王禹称
朝代：宋
体裁：七言律诗

通悴徐方茜绶新，老莱衣服暂离身。家君莲幕开厅事，府帅金貂耀缙绅。戏马台荒春寂寞，斩蛇乡古树轮囷。公馀应长吟滋味，好寄西垣寓直人。
送冯中允之任婺州
作者：王禹称
朝代：宋
体裁：七言律诗

东南宦迹多胜游，婺女星下溪山幽。严陵隐德七里濑，沈约诗名八咏楼。岸上黍离经故国，湖边木脱正高秋。承明三入妨贤久，拟觅江乡小郡侯。
送冯学士入蜀
作者：王禹称
朝代：宋
体裁：七言律诗

锦川宜共少年期，四十风情去未迟。蚕市夜歌攲枕处，峨嵋春雪倚楼时。休誇上直吟红药，多羡乘轺听子规。莫学当初杜工部，因循不赋海棠诗。
送冯尊师
作者：王禹称
朝代：宋
体裁：古风

前日访潘阆，下马入穷巷。忽见双笋石，卧向青苔上。云是冯尊师，秋来留在兹。今说东南行，问我坚乞诗。又见宋阁老，亦言师甚好。欲去天台山，即别长安道。台阁有群英，赠别瑰与琼。琤然满怀袖，此事殊为荣。安用徵吾句，吾道方龃龉。老为八品官，有山未能去。束发号男儿，出处贵得宜。出则学皋夔，独立称帝师。处则同乔松，决起如冥鸿。谁能似蚯蚓，蟠屈泥土中。师行甚可羡，云鹤无羁绊。为我持此诗，题于桐柏观。
送刑部韩员外同年致仕归华山
作者：王禹称
朝代：宋
体裁：五言排律

抗表辞乌府，归山鬓未秋。朝簪还獬豸，尘世谢蜉蝣。拂袖人生事，县车帝命优。名光新日历，官占好词头。应宿郎曹美，寻仙物景幽。绣衣移蕙带，骢马换耕牛。对枕莲峰翠，当门瀑布流。妻闲栽药草，儿戏杂猿猴。买竹凭牙板，疏泉湿鹿裘。四推离督责，三院肯淹留。接武陶贞白，差肩许远游。十洲如得侣，万户任封侯。脱洒因君去，龙钟使我羞。迁莺情最洽，化鹤术难求。掌诰无文彩，谋身足悔尤。紫垣频忝窃，白发合归休。应琏叨三入，张衡志四愁。亦期婚嫁毕，攘袂逐浮丘。
送刘职方
作者：王禹称
朝代：宋
体裁：古风

罢直出玉堂，诏授尚书郎。朝佥假郡印，承乏来永阳。喜开黄纸书，云替刘职方。职方老状头，畴昔名擅场。宦游三十载，寸进鸳鹭行。未出六品班，须鬓已垂霜。顾予新进生，遭时恣翱翔。纶闱与内署，掌诰侍玉皇。夜召赴浴殿，春游醉柏梁。晚出银台门，朝服含天香。为儒能到此，自道摩穹苍。今年四十二，典郡清淮旁。卧锦郎位正，腰金服色光。见君深自愧，抚己庸何伤。古人重交代，子孙不相忘。西掖替左司，刘白形诗章。况我忝翰林，而君列文昌。待将官与氏，山寺题修篁。共保不朽名，他年比甘棠。升沉何足道，聚散安有常。且当唱此诗，为君送离觞。
送南阳李太傅
作者：王禹称
朝代：宋

两朝黄阁预弥纶，又策春坊第一勋。僧塔旧题前进士，斋坛新拜上将军。马衔金勒冲微雪，雁避红旌入断云。还似徐州张仆射，御诗相送四方闻。红旆飘飘夺晓霞，御筵相送出京华。仲尼俎豆真儒者，郤縠诗书属将家。腰下已悬如斗印，门前看见筑堤沙。先朝学士期牵复，待草南阳入相麻。
送南阳李太傅·其一
作者：王禹称
朝代：宋
体裁：七言律诗

两朝黄阁预弥纶，又策春坊第一勋。僧塔旧题前进士，斋坛新拜上将军。马衔金勒冲微雪，雁避红旌入断云。还似徐州张仆射，御诗相送四方闻。
送南阳李太傅·其二
作者：王禹称
朝代：宋
体裁：七言律诗

红旆飘飘夺晓霞，御筵相送出京华。仲尼俎豆真儒者，郤縠诗书属将家。腰下已悬如斗印，门前看见筑堤沙。先朝学士期牵复，待草南阳入相麻。
送史馆学士杨亿闽中迎侍
作者：王禹称
朝代：宋
体裁：七言律诗

迎侍闽川去路长，才名官职过欧阳。翰林贵族誇东榻，史馆清衔庆北堂。别酒正逢寒菊绽，归舟应见早梅香。拾遗健羡吟诗送，莫笑蹉跎两鬓霜。
送史馆赵寺丞出宰咸阳
作者：王禹称
朝代：宋
体裁：七言律诗

县连秦汉旧离宫，分付诗人胜武功。带职远辞书殿去，携家深入画图中。庭莎晓润终南雨，槛竹寒摇渭水风。百里封疆三馆客，折腰休叹似陶公。
送同年刘司谏通判西都
作者：王禹称
朝代：宋
体裁：七言律诗

元老留司卧雒阳，谏官通理辍鸳行。仲宣旧佐红莲幕，裴度新开绿野堂。几处古碑停马读，到时春笋约僧尝。香山居士真容在，为我公馀奠一觞。
送夏侯正言奉使江南
作者：王禹称
朝代：宋
体裁：七言律诗

百舌关关麦垄青，远山迎马翠如屏。禁中已诵相如赋，江外犹看使者星。衣拂茶烟寻水寺，枕攲梅雨泊沙汀。归期莫过中秋节，侍宴甘泉月满庭。
送夏侯正言襄阳迎亲
作者：王禹称
朝代：宋
体裁：七言律诗

兰省方雠乙夜书，襄阳迎侍暂脂车。挥毫偶未归纶阁，衣锦何妨奉板舆。岘首碑前留马足，鹿门山下宿僧居。汉皋游女曾相识，应解鸣珰换佩鱼。
送奉常李丞赴阙
作者：王禹称
朝代：宋
体裁：五言律诗

江城方话旧，捧诏去长安。宦路相逢少，乡情叙别难。烟波迷晓渡，风雨动春寒。初夏应回首，重期看牡丹。
送姚著作之任宣城
作者：王禹称
朝代：宋
体裁：古风

平生闻说宣城郡，水石幽奇人物俊。槛外澄江练不收，窗中远岫眉初印。六朝繁盛至隋唐，才人名士遥相望。谢公向此凭熊轼，白傅曾为鹿鸣客。江楼山寺多赋诗，往往题名在僧壁。皇家早岁平吴后，翰林贾公为太守。至今清话玉堂中，夸诧江山不离口。吾君御极初选艺，东枢贰卿新擢第。解褐曾縻佐郡官，首得宣城为历试。紫微田郎次登科，东枢受代传厅事。第三榜中第二人，今在乌台为察视。迩来通倅少名流，云泉竹树应包羞。今春忽命姚著作，学术纵横才磊落。当年雄揖第三名，官路迍邅久漂泊。去岁献文重召试，新恩始上芸香阁。未教修史未演纶，宣城奉使聊亲民。且忻彩服得就养，莫叹朱衣未即真。旧游应有交朋在，此去仍言婚宦新。下车布政民休休，高吟浅酌谁献酬。夜深红烛在何处，绮霞阁通叠嶂楼。公权书札燕许词，未免山僧乞撰碑。撰碑书碑即三载，眼看徵诏在丹墀。却愁未尽江南兴，闲坐蓬瀛挥玉柄。黄枢侍臣两制官，待君同说宣城景。
送宋澥处士之长安
作者：王禹称
朝代：宋
体裁：七言律诗

簪笏盈门独纫兰，卧龙潜在八龙间。鸰原任说朝贤贵，鹤氅惟称处士闲。静按仙经烧大药，狂挨僧壁画遥山。老郎见作归休计，分取圭峰并掩关。
送密直温学士西京迁葬
作者：王禹称
朝代：宋
体裁：七言律诗

锦衣西去道何光，卜葬伊川旧钓乡。留守开筵亲举白，故人垂泪看焚黄。重寻泉石应多感，旋插松楸未著行。一月归程如有暇，云间时到读书房。
送寇谏议赴青州
作者：王禹称
朝代：宋
体裁：五言排律

表海镇峥嵘，枢臣辍禁庭。两蕃申族帐，七县造图经。密勿君恩异，循良祖德馨。旌旗驱驿路，鼓角出郊坰。归梦寻温树，行尘动福星。上仪三道判，排设十间厅。风静衙门戟，霜寒郡阁铃。看山楼号白，封社土分青。花好诗难惜，梨甘酒易醒。徵还都几日，莫爱妓娉婷。
送巡抚侍读吕司谏
作者：王禹称
朝代：宋
体裁：七言律诗

三十军城百万家，侍臣分命走轺车。长春殿里承丹诏，乙夜书边别翠华。驻马祇教看垄麦，忧民无暇醉溪花。归朝旧友如相问，为道山中学种畬。
送张监察通判馀杭
作者：王禹称
朝代：宋
体裁：七言律诗

郡城潇洒浙江滨，暂辍乘骢慰远民。莫放霜威誇御史，且收风景属诗人。雪侵楼上迎潮眼，花拥湖中泛月身。尽是公馀吟咏处，好飞佳句寄词臣。
送戚殿丞之任栝苍
作者：王禹称
朝代：宋
体裁：五言律诗

佐郡海西边，挂帆离兔园。远经罗刹石，去近鹡鸰原。菊暖秋飞蝶，霜晴夜叫猿。老郎方吏隐，应笑市朝喧。
送戚维戚纶之阆州亳州
作者：王禹称
朝代：宋
体裁：古风

古人贵道德，岂以禄位拘。有道不在位，颜回舜之徒。无德殃且至，商受为独夫。以此固名节，富贵安足图。睢阳戚先生，今世古之儒。终身不求仕，没齿唯诵书。孝爱睦姻族，淳谨化里闾。文翁变蜀土，尚以德位俱。仲淹居汾水，专用素教敷。青青子衿辈，栉比曳朝裾。盛德苟无报，吾道将焉如。鲤庭生二子，骊颔委双珠。朴厚有父风，学业张皇谟。各登进士科，齐乘使者车。阆中佐郡政，亳社司搉酤。佐郡古半刺，可使茕嫠苏。搉酤今权道，亦助军国须。牵车骥虽屈，补履刃有馀。谁谓佐著作，在上积薪刍。谁谓光禄勋，其中混琼琚。我亦何为者，先上青云衢。伐木空求友，拔茅未连茹。终待奋直笔，会当伏青蒲。请慎名与器，愿分贤与愚。汇征补皇极，戮力张道枢。巨鱼方喣沫，相忘在江湖。冥鸿当顺风，接翼摩太虚。此志尚壹郁，此别良悲吁。苦县且密迩，剑关多崎岖。于役勿为叹，加饭聊自娱。尺素惠好音，无惜双鲤鱼。
送晁监丞赴婺州关市之役
作者：王禹称
朝代：宋
体裁：古风

关征市赋縻贤俊，谁爱此官为吏隐。将作晁丞于役时，婺女星临海边郡。黄绢辞高位尚卑，白华行洁身犹困。会待时来即并伸，也知道在终无闷。君不见路随含笑坐市中，屈身岂愧丹阳尹。又不见张生狂醉恋扬州，冬瓜堰下甘肥遁。此行况是奉皇华，数丈轻舠载一家。携瓶下岸买竹叶，挂席背风穿蓼花。霜晴震泽初尝橘，泉过惠山应试茶。虎溪晓云灵隐雪，钱塘夜潮照湖月。密排诗景在途中，旋吟新句教儿童。渐近金华见隼旟，五马来迎使者车。应知骥足暂拘绊，八咏楼开频启宴。醉中官妓乞歌诗，剡溪纸贵抄新词。他年谁献子虚赋，召入金门五云路。因思元白在江东，不似晁丞今独步。
送朱九龄
作者：王禹称
朝代：宋

吏隐不求贵，亲老不择禄。之子有俊才，弱冠中正鹄。弗坠先人业，何惭有道谷。一命佐砀山，枳棘聊容足。再命宰嘉兴，丝桐几易俗。率身甘菜茹，养母求粱肉。承颜苟不亏，折腰未为辱。解印无馀赀，舟中只琴筑。十口寄淮泗，一身来辇毂。又说东南行，秋风江水渌。鄱阳古名郡，赤金流山谷。每岁鼓钱刀，从来设官局。还得便高堂，无辞縻逸躅。飏帆江湖思，木脱天地肃。枫叶紫斓斑，蓼花红？？。津吏晓来迎，溪僧夜留宿。至止事方简，优游从所欲。江城丰稻粱，水市多鱼蔌。三载奉甘饴，百钱饱家族。自有綵衣华，勿叹蓝袍绿。行年未三十，气壮颜如玉。行义日以闻，焉能长碌碌。终列侍臣班，耀我同年录。且赋白华诗，唱作离筵曲。
送李中舍罢萧山赴阙
作者：王禹称
朝代：宋
体裁：七言律诗

吏隐江东五六年，归时犹恋好山川。野僧送别携诗句，瘦马临歧当酒钱。吴苑醉逢梅弄雪，隋堤吟见柳垂烟。自言更共秋涛约，未舍西兴一钓船。
送李著作
作者：王禹称
朝代：宋
体裁：七言律诗

芸阁新衔捧诏归，历阳湖畔拜庭闱。已闻爱子披朱绂，犹学婴儿著綵衣。饭馈海陵红稻软，鲙擎淮水白鱼肥。吾生自失荣亲禄，谩踏花砖入北扉。
送杨屯田通判永兴
作者：王禹称
朝代：宋
体裁：七言律诗

长安弃废比藩方，通理犹宜占省郎。入洛才名齐二陆，有唐门户本三杨。袖中丹桂家声在，道畔丰碑祖德光。莫向公馀寻故第，榛芜难认靖恭坊。
送林介
作者：王禹称
朝代：宋
体裁：古风

八年困名场，万里有慈亲。吟变闽越声，衣有京洛尘。况复久相依，知子文行淳。不能致一第，虚作金銮臣。昔予贬商洛，相送远涉溱。今予谪滁上，语别清淮滨。途穷与道丧，讵免同沾巾。
送查校书从事彭门
作者：王禹称
朝代：宋
体裁：七言律诗

佐幕徐方鬓未秋，官升芸阁更风流。姓名旧在莺迁榜，诗什重题燕子楼。渐有俸钱供药债，应无归梦到渔舟。公馀时上台头寺，珠履金貂共胜游。
送柴谏议之任河中
作者：王禹称
朝代：宋
体裁：七言律诗

蒲津名郡得名公，谏纸盈箱且罢封。红药阶墀曾吐凤，绿莎厅事旧鸣蛬。下车首谒重华庙，入境先经五老峰。见说丘门诗板在，应教回也继遗踪。
送正言杨学士之任缙云
作者：王禹称
朝代：宋
体裁：五言排律

弱冠珥朝簪，才堪入翰林。重违君厚遇，聊奉母欢心。笔削留惇史，囊装贮赐金。帆张浙河阔，山对栝苍深。暂歇趋朝马，重闻故国禽。幽兰南涧采，寿酒北堂斟。务简慵开阁，家丰不典琴。彩衣方侍养，红药即供吟。我占掖垣久，自惊年鬓侵。妨贤兼罔极，相送泪盈襟。
送毋殿丞赴任齐州
作者：王禹称
朝代：宋
体裁：五言律诗

三齐号难治，民瘼待良医。勿谓人多诈，须教吏不欺。鱼盐多近海，桑柘润连淄。御札新颁历，无忘训诫词。
送江州孙膳部归阙兼寄承旨侍郎
作者：王禹称
朝代：宋
体裁：七言律诗

九江为郡鬓成霜，淮海相逢共黯伤。放逐翰林同李白，蹉跎郎署是冯唐。才名各负诗千首，离别无辞酒一觞。归见鳌头如借问，为言枨也减刚肠。
送河阳任长官
作者：王禹称
朝代：宋
体裁：七言律诗

宰君行李苦萧疏，妻子龙钟尚跨驴。醉眼且看花满县，愁颜莫望果盈车。头衔新换呼明府，科第元高得校书。谁解吟诗送行色，茂陵多病老相如。
送淳于中舍悬车侍养
作者：王禹称
朝代：宋
体裁：七言律诗

悬车东去谢明朝，摆脱簪缨似一毛。望苑官清谐侍养，督邮名贱耻徒劳。青宫位在他年起，綵服身归此日高。我愧无亲尸厚禄，与君书命泪沾袍。
送牛学士知润州
作者：王禹称
朝代：宋
体裁：七言律诗

诏从书殿理江干，江外生民识谏官。京口浪花迎棹白，海门山色入楼寒。茅君仙洞披图见，张祜诗牌拂藓看。他日政成无一事，好吟新句寄长安。
送王司谏赴淮南转运
作者：王禹称
朝代：宋
体裁：七言律诗

白兽樽前侍玉除，暂分邦计别宸居。映淮风月供吟笔，拱极星辰伴使车。别岸酒浓桑叶落，野亭霜薄菊花疏。东南莫作三年调，红药香繁在直庐。
送田舍人出牧淮阳
作者：王禹称
朝代：宋
体裁：七言律诗

药树吟多且握兰，蔼然公议满朝端。西垣罢直苍苔冷，南郡行春绿野宽。茜旆出过应曜墓，棠阴潜上伏牺坛。乡心休梦峨眉雪，会顾青蒲忆史丹。
送直馆高正言转运荆湖
作者：王禹称
朝代：宋
体裁：七言律诗

象笏乌纱谏署荣，运输权重使蛮荆。职分三馆图书贵，地辖重湖水石清。贪吏望风潜解印，逋民知惠自归耕。官曹寂寞冯唐老，多羡乘轺泽国行。
送礼部苏侍郎赴南阳
作者：王禹称
朝代：宋
体裁：五言排律

拜命辞台席，扶亲道更光。风流在东阁，优逸是南阳。治箧排宸翰，行衣带御香。裤襦编户暖，扇枕板舆凉。铃阁留僧饭，书斋著道装。遗踪寻耿邓，善政法龚黄。潭净秋收菊，郊平晓坐棠。未应淹郡国，即是复岩廊。一息同鹏鸟，重来浴凤皇。贰卿三十八，羞杀老冯唐。
送秘阁裴都监奉使两浙
作者：王禹称
朝代：宋
体裁：七言律诗

霏霏梅雨洒船窗，绿荇参差早稻黄。捧诏暂辞图籍府，扬帆深入水云乡。皇华静宴江楼月，御札闲开野寺香。若到苏台人问我，长官重拜紫微郎。
送秦供奉自商州使鄂渚
作者：王禹称
朝代：宋
体裁：五言律诗

携家昼锦行，山驿接江城。使是皇华贵，人还故国荣。离筵青杏小，别夜子规鸣。鹦鹉洲边宿，无忘吊祢衡。
送第三年朱严先辈从事和州
作者：王禹称
朝代：宋
体裁：七言律诗

赁船东下历阳湖，榜眼科名释褐初。宾职不忧无厚俸，郡斋唯喜有藏书。伴吟先买秋江鹤，醒酒时烹晚市鱼。廉使多情应问我，为言衰病似相如。
送筇杖与刘湛然道士
作者：王禹称
朝代：宋
体裁：古风

有客遗竹杖，九节共一枝。鹤脰老更长，龙骨乾且奇。我问何所来，来从西南夷。因思汉武帝，求此民力疲。明明圣天子，德教加四维。蛮貊尽臣妾，县道皆羁縻。僰僮与笮马，入贡何累累。此竹日已贱，轻视如蒿藜。我年三十七，血气未全衰。况在紫微垣，动为簪笏羁。倚壁如长物，岁月无所施。寸心空爱惜，惜此来天涯。忽承明主诏，来谒太一祠。再见刘先生，气貌清且羸。持此以为赠，所谓得其宜。少助橘童力，好引花鹿随。步月莫离手，看山聊支颐。微物懒致书，故作筇竹诗。
送罗著作两浙按狱
作者：王禹称
朝代：宋
体裁：七言律诗

使印星车适旧游，陶潜今日在瀛洲。科条尽晓三千罪，囹圄应空十二州。茜绶有香笼驿马，皇华无暇狎沙鸥。归来重过姑苏郡，莫忘题名向虎丘。
送罗著作奉使湖湘
作者：王禹称
朝代：宋
体裁：七言律诗

使星躔次入长沙，晓别延英去路赊。数刻漏中承密旨，几重湖外奉皇华。山行马拂湘川石，寺宿僧供岳麓茶。回日期君直西掖，当阶红药正开花。
送舍弟赴举因寄两制诸大僚
作者：王禹称
朝代：宋
体裁：七言律诗

堂上尊亲鹤发垂，十年禄仕不相离。何期膝下承颜日，却是山中谪宦时。未有重茵如子路，空披綵服学婴儿。全家送尔随乡荐，试向朝端献此诗。
送董谏议之任湘潭
作者：王禹称
朝代：宋
体裁：七言律诗

依依行色满帆樯，又借仁风惠远方。暂去长沙非贾谊，犹虚计相待张苍。槛前波浪潇湘阔，雨后汀洲橘柚香。翰苑放臣知最幸，愿听民讼继甘棠。
送融州任巽户曹
作者：王禹称
朝代：宋
体裁：七言律诗

御前曾取好科名，一掾如何万里行。身落蛮夷人共惜，罪因文学自为荣。吏供版籍多鱼税，民种山田见象耕。君看咸通十司户，投荒终久是公卿。
送谭殿院之任南阳
作者：王禹称
朝代：宋
体裁：七言律诗

大抵人生乐故居，山川况复汉南都。别来坟墓有宿草，归去田园多绿芜。银印莫羞双鬓白，锦衣兼照两轓朱。西垣衰病无憀客，空羡此行歌裤襦。
送赵令公西京留守
作者：王禹称
朝代：宋
体裁：五言排律

勋业与谁同，萧何第一功。两朝行直道，万国变淳风。微恙妨三接，辞荣动四聪。白麻宣上阁，清洛守离宫。让表回宸翰，朝辞泣舜瞳。对深移五刻，官重带三公。凤浴荀池暖，龙蟠洛邑雄。位尊非借寇，神爽近维嵩。导骑香尘细，肩舆晓雾笼。下车鶗鴂语，开宴牡丹红。温树深严梦，甘棠蔽芾丛。趋庭采兰子，投刺茹芝翁。广化如灵鹫，天津似綵虹。先皇陵树老，白傅影堂空。春馔思山蕨，秋屏画水荭。御泉通廨宇，禁柳映帘栊。元老优游盛，明君眷注隆。更须归相府，特地代天工。永佐千年运，重颁九锡弓。不同崔四入，正在乱离中。
送迤郎中使高丽
作者：王禹称
朝代：宋
体裁：七言律诗

初过清明野色繁，柳花榆荚扑轺轩。中台应宿郎官贵，外国占星使者尊。海水无波分岛屿，扶桑见日认藩垣。东夷休请萧夫子，好把诗书问状元。
送邵察院陪知朗州
作者：王禹称
朝代：宋
体裁：七言律诗

郡斋全占五溪云，就养辞权以孝闻。重戴旧称秦御史，高堂新授汉封君。板舆为别经三载，寿酒先斟满十分。我叹今生无此事，赋诗相送泪雰雰。
送郑南进士归洪州
作者：王禹称
朝代：宋
体裁：七言律诗

霜飘枫叶满长郊，家指西山旧结茅。访我谪居龙失水，怜君行路鸟焚巢。仲尼未免遭儒戏，杨子何烦解客嘲。归去豫章泉石好，不知徐孺与谁交。
送郑褒归闽中
作者：王禹称
朝代：宋
体裁：五言律诗

褒也瓯闽士，文高行益修。干名逢诏罢，归计逼亲忧。鸥鸟终相狎，公卿谩欲留。刺桐花下宅，兰蕨奉晨羞。
送郝校书从事相州
作者：王禹称
朝代：宋
体裁：七言律诗

提笔从戎别帝乡，官清兼领校书郎。将军幕下红莲媚，诗客袖中丹桂香。吟倚旌旗春过雨，醉听刁斗夜含霜。金台莫作多时计，非久应归振鹭行。
送都官梁员外同年之江南转运
作者：王禹称
朝代：宋
体裁：七言律诗

月宫同岁取丹枝，次第飞翔侍玉墀。出职未吟红药树，转官新入白云司。使权繁重虽无暇，曹局清闲合赋诗。不似谪官淮水上，鬓毛衰飒咏江蓠。
送閤门秦舍人
作者：王禹称
朝代：宋
体裁：五言律诗

郡印我未解，轺轩君不留。相逢都几日，此别又经秋。山雪晴犹在，河澌暖渐浮。内庭连上閤，早晚共优游。
送陈侯之任同州
作者：王禹称
朝代：宋
体裁：古风

丈夫贵自奋，何必恃贻谋。当年功不立，古人重为忧。太师忠顺公，没世有馀休。令子一何贤，耻随资荫流。碌碌奉朝请，帝恩何以酬。郁郁不快意，上章闻冕旒。愿为循良吏，未甘恩泽侯。天子嘉乃诚，锡命莅同州。同州古三辅，北望雄且优。诏条得以布，民瘼得以求。勿谓绮纨子，当有襦裤讴。诗云无忝尔，礼云必为裘。去去继旄节，免作将门羞。
送鞠评事宰兰溪
作者：王禹称
朝代：宋
体裁：七言律诗

东下兰溪数十程，几多山水入图经。科名旧捷仙人桂，县界遥看婺女星。琴院静笼江树绿，敕楼高对海峰青。三年吏隐无嗟叹，百里封疆似画屏。
送馆中王正言使交趾
作者：王禹称
朝代：宋
体裁：七言律诗

乘轺南下兴何长，大半江山是故乡。蛮府好迎天上使，朝贤不为橐中装。犀牛出水挨铜柱，飓母扶空卸海樯。复命丹墀莫经岁，北门西掖待翱翔。
道服
作者：王禹称
朝代：宋
体裁：七言律诗

楮冠布褐皂纱巾，曾忝西垣寓直人。此际暂披因假日，如今长著见闲身。濯缨未识三湘水，漉酒空经六里春。不为行香著朝服，贰车谁信旧词臣。
遣兴
作者：王禹称
朝代：宋
体裁：七言律诗

百年身世片时间，况是多愁鬓早斑。贫有琴书聊自药，贵无功业未如闲。波平南浦堪垂钓，日满东窗尚掩关。祇为慈亲忆归去，商山不隐隐何山。
郑州联句
作者：王禹称
朝代：宋
体裁：七言绝句

函关秋霁雁初回，六里商于晓色开。四皓有灵应笑我，谪官方始入山来。
酬仲咸雪霁春融偶题见寄之什
作者：王禹称
朝代：宋
体裁：七言律诗

琼华消散暖风来，多费阳春白雪才。守道也知心下乐，流年争奈鬓边催。君愁离别烟花好，我待量移翅羽开。渐老分飞更堪惜，海棠凋尽始应回。
酬处才上人
作者：王禹称
朝代：宋
体裁：古风

我闻三代淳且质，华人熙熙谁信佛。茹蔬剃发在西戎，胡法不敢干华风。周家子孙何不肖，奢淫惛乱隳王道。秦皇汉帝又杂霸，只以威刑取天下。苍生哀苦不自知，从此中国思蛮夷。无端更作金人梦，万里迎来万民重。为君为相犹归依，嗤嗤聋俗谁敢非。若教都似周公时，生民岂肯须披缁。可怜嗷嗷避征役，半入金田不耕织。君子之道动即穷，亦有贤达藏其中。上人来自九华山，叩门遗我琼瑶编。铮铮五轴馀百篇，定交仍以书为先。书中不说经，文中不言佛，有心直欲兴文物。感师自远来相亲，为师画卦成同人。出门无咎非群分，袈裟墨绶何足云。
酬太常晁丞见寄
作者：王禹称
朝代：宋
体裁：七言律诗

当年布素定交情，恨不同为出谷莺。犹作三丞君最屈，遍寻两制我知荣。湮沉莫厌青衫在，彼此俱嗟白发生。重入玉堂非所望，汶阳田好欲归耕。
酬安秘丞歌诗集
作者：王禹称
朝代：宋
体裁：古风

我闻天有二十八个星，降生下界为英灵。东方曼倩萧相国，至今留得终天名。又闻地有三十六所洞，洞中多聚神仙众。神仙负过遭谴谪，谪来人世为辞客。李白王维并杜甫，诗颠酒狂振寰宇。今来相去千百年，寥落乾坤阒无睹。皇天何不生奇人，庸儿蠢夫空纷纷。夜眠朝走不觉老，饭囊酒瓮奚足云。陶丘忽见安秘书，星精仙骨真有馀。月中曾折最高桂，趁出玉兔惊蟾蜍。示我歌诗百馀首，笔锋闪闪摩星斗。乍似碧落长拖万丈虹，饮竭四海波澜空。又似赤晴乾撒一阵雹，打折琼林枝倒卓。夜来梦见李长吉，叩头再拜须来乞。自言失却照海珠，至今黑坐骊龙窟。方知安侯不是星辰类，即是神仙辈。不然又争得标格峻迈，文辞颠怪。有时醉起一长噫，八极风清鬼神骇。他年却入蓬莱宫，休使麻姑更爬背。
酬安秘丞见赠长歌
作者：王禹称
朝代：宋
体裁：古风

我闻进士登科换凡骨，信知不是风尘物。贡籍由来数百年，直疑空却神仙窟。其间最贵龙虎榜，乘时得路为卿相。一从巢寇犯阙来，梁氏礼闱还草创。庄宗明宗虽膺命，晋朝汉朝俱不永。其中纵得神仙材，太平不见哀之哉。上玄应恐天地闲，安仙又谪来人寰。二十把笔疏辞源，黄河倾落昆崙山。有周道衰犹叹凤，天公留得归皇宋。天水夕郎掌贡时，禹门万仞连云耸。不是真龙不能过，嗔波怒浪浇雷火。是岁北极七个星，一时下降为门生。安仙堂堂冠其首，六星煌煌愿随后。驺虞赋就铿金石，丹水诗成摛锦绣。玉皇殿前受恩渥，一时命入芙蓉幕。独得归州近巫峡，十二晴峰长在睫。郡斋狂醉复狂吟，书尽巴东一川叶。迩来游宦五六年，吴山越水供新编。还同白傅苏杭日，歌诗落笔人争传。去年始上芸香阁，出典陶丘滞锋锷。阮籍营中浮蚁馨，亚夫门外垂杨弱。骥足虽知暂縻绊，樽前未始长嗟叹。只应会得老聃言，大器本来成较晚。吾君正是兴文教，不日徵归掌纶诰。醉挨雉扇扫宫辞，怒上螭头呈谏草。笔下追还三代风，祛尽浇漓成古道。丈夫方见兼济才，莫学西山采薇老。我今自是蓬蒿身，如何一见如故人。长歌谓我相剪饰，便疑平地升青云。文章难得逢知己，知己相逢贵终始。伊我行止方悽悽，老亲稚子相顾啼。出门动足歧路迷，得君引上登天梯。
酬杨遂
作者：王禹称
朝代：宋
体裁：古风

杨君江左士，文律何飘飘。人言未冠时，作赋凌洞箫。甲科中南国，通籍趋东朝。轗轲位不进，陶潜还折腰。宰邑向蜀道，萑蒲忽兴妖。官小力不支，奔窜避枪刀。朝廷责守土，黜入县佐僚。昨朝写孤愤，遗我有客谣。伊予亦左迁，讽之心无憀。人生一世间，否泰安可逃。姑问道何如，未必论卑高。自古富贵者，撩乱如藜蒿。德业苟无取，未死名已消。岂期颜子渊，不朽在一瓢。推此任穷达，其乐方陶陶。达则为鹍鹏，穷则为鹪鹩。垂天与巢林，识分皆逍遥。
酬种放徵君一百韵
作者：王禹称
朝代：宋

太岁在辛卯，九月万木落。是时太阴亏，占云臣道剥。王生出紫微，谴逐走商洛。扶亲又抱子，迤逦过京索。弊车载书史，病马悬囊橐。西都不敢住，空负香山约。阌乡正南路，秦岭峭如削。肩舆碍巨石，十步三四却。妻孥亦徒步，碛砾不容脚。山店盖木皮，烟火浑熏灼。夜深闻贙虎，全家屡惊戄。山泉何萦回，切冽无桥彴。卸鞍引羸蹄，解袜事芒屩。晨澜发可鉴，朝涉胫如斮。商山六百里，天设皆岩崿。上洛在其中，狴牢曾未若。逐臣自可死，何必在远恶。刺史不我顾，古寺聊淹泊。卜居杂民氓，致养无精糳。知道由自宽，有亲强为乐。侧闻种先生，终南卧云壑。长沮既躬耕，元礼仍开学。王绩妇未娶，介洁翘孤鹤。之推母偕隐，教诲脩天爵。诗情亦嗜酒，道气不服药。田衣剪荷芰，野饭烹茝蒻。雾豹泽文彩，冥鸿避矰缴。肯从羔雁聘，唯恐簪裾缚。如何宋右史，斥鴳议雕鹗。玄纁与丹诏，恩礼诚非薄。仍敕京兆府，敦谕辞恭恪。先生恋板舆，纯孝心坚确。散发走烟峦，拜章谢恩渥。巨材犹在涧，大玉不出璞。使者遂空回，软轮何寂寞。贤母召徵君，庭责词嗃嗃。胡为事章句，漏名入街郭。府县污我山，胥徒噪吾幄。以兹近声利，安得成高邈。誓将徙穷谷，庶可逃喧浊。先生拜引过，为寿开樽杓。陶陶又熙熙，何啻闻竽籥。人传到迁客，面目敦惭怍。器小识不远，当年事头角。遭时得一第，游宦何龌龊。逐膻甚蚍蜉，斗耀同？？。宰邑乏弦歌，谏垣无謇谔。便蕃朱紫绶，僭忝丝纶阁。方号骙骙龙，已困狺狺㹱。待罪始知非，咄哉昧先觉。一聆高世行，罪发庸可擢。忍耻赋三章，尘埃寄寥廓。明年会恩宥，量移井蛙跃。靡暇谒南山，征途望西岳。黄河波汹涌，白径苔班驳。中条围解县，五老烟龊龊。此焉为郡副，乌敢事陨穫。笼禽幸未死，尚且谋饮啄。米呼村婢舂，樵雇山僮斫。喂马捽寒芜，看书爇秋箨。信口亦吟哦，放心无适莫。君恩已绝望，人事终难度。相府一张纸，唤起久屈蠖。诚知有梁栋，未忍弃榱桷。五城天上开，三殿云间卓。重取故衣冠，笼裹山猱玃。病翼得风云，坏墙劳赭垩。谏官与史氏，旧职聊羁络。举袖拂石螭，凝眸睨金雀。冥心想前事，一梦何挥矐。长恐先生闻，倚松成大噱。关中朋友来，遗我神仙作。繁华远客骑，铮鏦美人错。古澹啜铏羹，文雅铿木铎。千言距百韵，旨趣何绰绰。孰念气如虹，翻然轻抵鹊。俊甚麻姑抓，快比屠门嚼。浑金岂在镕，尺璧宁施琢。愈风齐捧檄，忘味同闻乐。致之向怀袖，日夕芬兰若。褒我尘俗韵，铅刀化干镆。同声必有应，过实还疑谑。盛夸山中事，云屋张霞幕。兰芽含露采，石髓和烟酌。巢由泉涤耳，园绮芝盈握。有时上绝顶，星斗近可摸。下视尘世人，营营似螶？。男儿既束发，出处岐路各。苟非秉陶钧，即去持矛槊。致主比唐虞，安边如卫霍。不尔为逸人，深居返吾朴。胡然自碌碌，名节日销铄。行年过半世，功业欠圭勺。无术铸五兵，使民兴钱镈。无材统六师，逐寇开沙漠。空言说王道，肆眼看人瘼。多惭指佞草，虚效倾心藿。一览大雅文，起予亦何博。况兹山野性，谟画昧方略。搔首谢朝簪，行将返耕凿。
酬赠田舍人
作者：王禹称
朝代：宋
体裁：古风

君不见天上星辰拱环极，忽然陨地变成石。又不见云中鹰隼横高秋，有时拓翼化作鸠。人生进退甚类此，左迁右转谁自由。忆昔逢君在邹鲁，翰林丈人东道主。一言得意便定交，数日论文暗相许。迩来倏忽十馀年，共上赤霄连步武。禁中更直承明庐，深喜蒹葭依玉树。两制惟君最清慎，笔力辞锋有馀刃。方期夜直金銮坡，谁知共理淮阳郡。官衔新换版曹郎，腰佩初悬列侯印。西垣三字班列闲，南面百城资望峻。且应尽意颁诏条，岂复回头顾文阵。下车果有讴谣生，卖刀买犊民归耕。黄发老农鼓腹唱，雪花双鹿挟辀行。棠阴露浓滴朱绂，麦秋风冷吹红旌。行春多暇吟情发，闲作长歌寄同列。歌中首写明君语，指点神仙为旧侣。严徐虽合在蓬瀛，邵杜已闻为父母。重来便恐调金铉，无复区区掌文翰。直如经岁未徵黄，道在何劳重嗟叹。入则步苍苔，咏红药，了事舍人孙处约。出则张皂盖，拥朱轮，贤明太守召信臣。请君屈指数交友，似此宦名能几人。逢时谁不欲行道，遇主我亦思庇民。功名富贵皆待命，出处语默聊卫身。一车甘雨方建隼，万国淳风莫泣麟。他时宣室召贾谊，贤人事业当并伸。檐间忍见乌兔走，鉴里星星将白首。休耽铃閤家藏书，且酌郡斋官给酒。婴儿稚女满眼前，莫负时光笑开口。
酬高邮知军蒋殿丞见寄
作者：王禹称
朝代：宋
体裁：七言律诗

青云岂望更翱翔，览照唯添鬓雪光。为郡自知无政术，归田犹拟拜封章。且眠锦帐趣兰省，终掩云关卧草堂。三入承明已过分，有何词笔敌长杨。
量移後自嘲
作者：王禹称
朝代：宋
体裁：七言绝句

可怜踪迹转如蓬，随例量移近陕东。便似人家养鹦鹉，旧笼腾倒入新笼。
量移自解
作者：王禹称
朝代：宋
体裁：七言绝句

商山五百五十日，若比昔贤非滞留。试看江陵元相国，四年移得向通州。
金吾
作者：王禹称
朝代：宋
体裁：古风

金吾河朔人，事郡在贱列。攀附周世宗，龙飞起鱼鳖。委质向圣朝，积功取旄钺。所在肆贪残，乘时恃勋伐。皇家平金陵，九江聚遗孽。弥年城乃陷，不使鸡犬活。老小数千人，一怒尽流血。三惑无不具，五福何尝缺。晚年得执金，富贵居朝阙。娱乐有清商，康强无白发。享年六十九，固不为夭折。考终北牖下，手足全启发。子孙十数人，解佩就衰绖。赠典颇优崇，视朝为之辍。哀荣既如是，报应何足说。责簿李广死，赐剑武安灭。侥倖过古人，况无大功烈。福善与祸淫，斯言仅虚设。吁嗟为儒者，寒饿守名节。五十朝大夫，龙钟头似雪。无故不杀羊，礼文安可越。何况宾祀间，贫苦无羊杀。
锡宴清明日
作者：王禹称
朝代：宋
体裁：七言绝句

宴罢回来日欲斜，平康坊里那人家。几多红袖迎门笑，争乞钗头利市花。
长洲种牡丹
作者：王禹称
朝代：宋
体裁：七言绝句

偶学豪家种牡丹，数枝擎露出朱栏。晚来低面开檀口，似笑穷愁病长官。
长洲遣兴
作者：王禹称
朝代：宋

七十浮生已半生，徒劳何日见功名。折腰米贱堪羞死，负郭田荒好力耕。庭鹤惯侵孤坐影，邻鸡应信夜吟声。年来更待贤良诏，咫尺松江未濯缨。妻儿莫笑甑中尘，只患功名不患贫。自觉有文行古道，可能无位泰生民。烟村旧业劳归梦，雪屋孤灯照病身。投老绿袍未休去，九重天子用平人。
长洲遣兴·其一
作者：王禹称
朝代：宋
体裁：七言律诗

七十浮生已半生，徒劳何日见功名。折腰米贱堪羞死，负郭田荒好力耕。庭鹤惯侵孤坐影，邻鸡应信夜吟声。年来更待贤良诏，咫尺松江未濯缨。
长洲遣兴·其二
作者：王禹称
朝代：宋
体裁：七言律诗

妻儿莫笑甑中尘，只患功名不患贫。自觉有文行古道，可能无位泰生民。烟村旧业劳归梦，雪屋孤灯照病身。投老绿袍未休去，九重天子用平人。
问四皓
作者：王禹称
朝代：宋
体裁：七言绝句

四冢累累岂是仙，避秦安汉道空全。紫芝探处应辛苦，何似腰金食万钱。
闲居
作者：王禹称
朝代：宋
体裁：五言律诗

何必问生涯，幽闲度岁华。有琴方是乐，无竹不成家。吟里销春色，眠中见曙霞。今年如未去，更拟种胡麻。
闻进士孙何及第因寄
作者：王禹称
朝代：宋
体裁：七言绝句

昨朝邸吏报商山，闻道孙生得状元。为贺圣朝文物盛，喜于初入紫微垣。
闻鸮
作者：王禹称
朝代：宋
体裁：古风

元精育万汇，羽族何茫茫。为怪有鸱鸮，为瑞称凤皇。凤皇不时出，未识五色章。吾生在邹鲁，风土殊远方。鸣鸠随乳燕，日夕巢我梁。翩翾杂鸟雀，穿屋率为常。又从筮仕来，五年居帝乡。更直入承明，侍宴趋未央。上林闻莺啭，巧舌如笙簧。鸱鸮徒知名，闻见实未尝。顷年谪商山，听之已悲凉。今兹出内庭，罚郡来永阳。谁知尔鸋鴂，营巢在城墙。年加睡渐少，秋尽漏且长。鸣啸殊不已，历历含微霜。孺人泣我右，稚子啼我傍。吾心非达士，讵免亦伥伥。人生纵百岁，忽若石火光。其间有穷通，幽昧难自量。我爱皋与夔，峨冠虞舜堂。箫韶闻九成，丹穴来锵锵。又爱闳与散，陈力遇文王。鸑鷟听岐山，多士周道昌。嗟嗟汉贾谊，年少谪南荒。故有鵩鸟赋，倚伏理甚详。郇公暨邺侯，放逐同一邦。夜深闻此鸟，韦公涕沾裳。李侯举酒令，斯音非不祥。坐客如不闻，罚之以巨觞。遂使恶鸟声，听之靡所伤。赞皇贬袁州，怀鸮义亦臧。乃知昔贤哲，未免亦悽遑。况予不肖者，冒宠登朝行。报国惟直道，谋身昧周防。四年两度黜，鬓发已苍苍。虽得五品官，销尽百炼钢。何当解印绶，归田谢膏粱。教儿勤稼穑，与妻甘糟糠。凤来非我庆，鸮集非吾殃。优游尽天年，身世俱可忘。
阁下咏怀
作者：王禹称
朝代：宋
体裁：七言律诗

正向承明恋直庐，年来华发已侵梳。官清自比乘轩鹤，心小还同畏网鱼。西掖永怀王阁老，北门堪叹扈尚书。会当辞禄东陵去，数亩瓜田一柄锄。
阁下暮春
作者：王禹称
朝代：宋
体裁：七言绝句

诏书稀少日何长，闲枕通中睡一场。院吏报来丞相出，紫微花影上东廊。
阌乡县留题陶氏林亭
作者：王禹称
朝代：宋
体裁：七言律诗

年来恩例得量移，祇合高歌不合悲。消长盈虚存大易，东南西北有先师。未抛轩冕终妨道，偶见林泉且赋诗。何事阌乡住三日，吟情难舍竹边池。
阌乡旅夜
作者：王禹称
朝代：宋
体裁：五言绝句

行尽两京路，将登六里山。全家空洒泪，知是几时还。
阙下言怀上执政
作者：王禹称
朝代：宋

谬提文笔侍先皇，谪宦归来遇国丧。仙驾只留烧药鼎，穗帷犹认谏书囊。北辰别见天垂象，西内浑疑海变桑。昨日梓宫陪哭临，泪多唯有老冯唐。早有虚名达九重，宦途流落渐龙钟。散为郎吏同元稹，羞见都人看李邕。旧日谬吟红药树，新朝曾献皂囊封。犹期少报君恩了，归卧山村作老农。诰词黜责子孙羞，欲雪前冤事已休。浴殿失恩成一梦，鼎湖攀驾即千秋。道边任死心终直，泽畔长吟泪暗流。虞舜五臣知此事，戏儒应免更监州。
阙下言怀上执政·其一
作者：王禹称
朝代：宋

谬提文笔侍先皇，谪宦归来遇国丧。仙驾只留烧药鼎，穗帷犹认谏书囊。北辰别见天垂象，西内浑疑海变桑。昨日梓宫陪哭临，泪多唯有老冯唐。
阙下言怀上执政·其三
作者：王禹称
朝代：宋
体裁：七言律诗

诰词黜责子孙羞，欲雪前冤事已休。浴殿失恩成一梦，鼎湖攀驾即千秋。道边任死心终直，泽畔长吟泪暗流。虞舜五臣知此事，戏儒应免更监州。
阙下言怀上执政·其二
作者：王禹称
朝代：宋
体裁：七言律诗

早有虚名达九重，宦途流落渐龙钟。散为郎吏同元稹，羞见都人看李邕。旧日谬吟红药树，新朝曾献皂囊封。犹期少报君恩了，归卧山村作老农。
阙题
作者：王禹称
朝代：宋

□□□□□□□，□□□□□□□。□□□□□□□，□负秾华一句无。不知鸣玉溪山下，何似仙娥水石间。免被寻常桃李妒，自开自落隐商山。
阙题
作者：王禹称
朝代：宋
体裁：七言律诗

□□□□□□□，□□□□□□□。□□□□带嫩芽，不是贰车无此兴。此□□□□□□，□□□□□□□。□□□□□□□，□□□□□□□。
阙题·其一
作者：王禹称
朝代：宋
体裁：七言绝句

□□□□□□□，□□□□□□□。□□□□□□□，□负秾华一句无。
阙题·其二
作者：王禹称
朝代：宋
体裁：七言绝句

不知鸣玉溪山下，何似仙娥水石间。免被寻常桃李妒，自开自落隐商山。
陆羽泉茶
作者：王禹称
朝代：宋
体裁：七言绝句

甃石封苔百尺深，试茶尝味少知音。唯馀半夜泉中月，留得先生一片心。
除夜
作者：王禹称
朝代：宋
体裁：古风

四十强而仕，礼文可遵守。筮仕已十年，明朝三十九。自知得禄早，左宦诚宜有。年虽过潘岳，未为全白首。贫犹胜墨子，黔突聊供口。若比张辟彊，吾甘为老丑。若比太公望，吾方为少秀。任从新岁来，且献高堂寿。更解金貂冠，多贳商山酒。
除夜寄罗评事同年
作者：王禹称
朝代：宋

岁暮洞庭山，知君思浩然。年侵晓色尽，人枕夜涛眠。移棹灯摇浪，开窗雪满天。无因一乘兴，同醉太湖船。除夜在天涯，共君同忆归。梦中倾寿酒，堂下著斑衣。腊雪通宵舞，梅花到处飞。更堪洞庭宿，愁思倍依依。郡僚方贺正，独宿太湖棱。阶下羞为吏，船中祗载僧。折梅和薄雪，煮茗对孤灯。应笑排衙早，寒靴踏晓冰。
除夜寄罗评事同年·其三
作者：王禹称
朝代：宋
体裁：五言律诗

郡僚方贺正，独宿太湖棱。阶下羞为吏，船中祗载僧。折梅和薄雪，煮茗对孤灯。应笑排衙早，寒靴踏晓冰。
除夜寄罗评事同年·其二
作者：王禹称
朝代：宋
体裁：五言律诗

除夜在天涯，共君同忆归。梦中倾寿酒，堂下著斑衣。腊雪通宵舞，梅花到处飞。更堪洞庭宿，愁思倍依依。
除夜寄罗评事同年三首
作者：王禹称
朝代：宋
体裁：五言律诗

岁暮洞庭山，知君思浩然。年侵晓色尽，人枕夜涛眠。移棹灯摇浪，开窗雪满天。无因一乘兴，同醉太湖船。
雪中看梅花因书诗酒之兴
作者：王禹称
朝代：宋
体裁：七言律诗

冬来滁上兴何长，唯把吟情入醉乡。雪片引诗胜玉帛，梅花劝酒似嫔嫱。凝眸未厌频频落，拥鼻还怜细细香。谪宦老郎无一物，清贫犹且放怀狂。
雪夜看竹
作者：王禹称
朝代：宋
体裁：七言绝句

梦断闲窗酒半醺，月华薄薄雪纷纷。莫言官散无拘束，一夜披衣见此君。
雪後登灵果寺阁
作者：王禹称
朝代：宋
体裁：七言绝句

雪引诗情不敢慵，来登高阁犯晨钟。山僧莫怪多时望，玉立南山万万峰。
雪霁霜晴独寻山迳菊花犹盛感而赋诗
作者：王禹称
朝代：宋
体裁：七言律诗

狼藉金钱撒野塘，几丛无力卧斜阳。争偷暖律输桃李，独亚寒枝负雪霜。谁惜晚芳同我折，自怜孤艳袭人香。幽怀远慕陶彭泽，且撷残英泛一觞。
雷
作者：王禹称
朝代：宋

商山春夏旱，旱雷不降雨。及秋又霖霪，雷声时一举。南山复北山，？磕若贙虎。君子容必变，所以敬天怒。无乃丰隆鬼，恣意挝雷鼓。此怒既非天，敬之亦奚取。
霁後望山中春雪
作者：王禹称
朝代：宋
体裁：七言律诗

谁种离离碎玉苗，晓楼吟望兴偏饶。白云作伴宜长在，红日无情已半销。聚映早霞明野寺，散随春水过溪桥。世间安得王摩诘，醉展霜缣把笔描。
霪雨中偶书所见
作者：王禹称
朝代：宋
体裁：古风

丙申二月七，是夕月离毕。春云忽霮䨴，春雨复蒙密。绵绵殆三旬，不见天上日。谪官在淮甸，幽抱常郁郁。岂无琅邪山，泥泞不可出。空庭唯蚯蚓，得势互蟠屈。乘兹积阴气，小穴恣出没。山禽忽飞下，长嘴啄深窟。倒曳方力争，强吞遽全失。食土与巢林，上下非俦匹。胡然罹此酷，不能保微质。嗟嗟彼群小，倾夺事匪一。仪凤去九夷，神龙入泉室。如何役吾眼，瞻视此小物。归来因浩叹，自悔成诗笔。
青猿
作者：王禹称
朝代：宋
体裁：五言律诗

小仆如猿狖，贫家备指呼。未堪随马足，已惯典鱼须。时洗尘侵砚，闲收雨滴图。归田如有计，留负酒胡芦。
顷年谪宦解梁收得令狐补阙毛诗音义其本乃会昌三年所写数行残缺后人添之其笔迹乃工部毕侍郎所补也昨因问之乃云亡失多年矣作四韵以还之
作者：王禹称
朝代：宋
体裁：七言律诗

谪宦山州自训童，因求书籍有遭逢。偶收毛郑古诗义，认得欧虞旧笔踪。南郡携行心不足，西斋送去手亲封。尘侵烟染尤堪重，年号标题历武宗。
题响屧廊壁
作者：王禹称
朝代：宋
体裁：七言绝句

廊坏空留响屧名，为因西子绕廊行。可怜伍相终朝谏，谁记当时曳履声。
题张处士溪居
作者：王禹称
朝代：宋
体裁：七言律诗

云里寒溪竹里桥，野人居处绝尘嚣。病来芳草生渔艇，睡起残花落酒瓢。闲把道书寻晚径，静携茶鼎洗春潮。长洲懒吏频过此，为爱盘飧有药苗。
题滁州怀嵩楼
作者：王禹称
朝代：宋
体裁：五言绝句

昔是优贤地，今为省过州。非贤亦非过，醉卧怀嵩楼。
题钱塘县罗江东手植海棠
作者：王禹称
朝代：宋
体裁：七言绝句

江东遗迹在钱塘，手植庭花满县香。若使当年居显位，海棠今日是甘棠。
饶州马殿院频寄黑髭药服数千丸斑白未减作诗以报之
作者：王禹称
朝代：宋
体裁：七言律诗

两州迢递隔长江，寄药知君念老郎。妙术远惭周柱史，衰容争奈汉冯唐。未除凡骨无仙分，欲断愁根有醉乡。多羡绣衣须鬓黑，满身唯带柏台霜。
馆中春值偶题
作者：王禹称
朝代：宋
体裁：七言律诗

御柳差差拂禁墙，菲才何事直仙乡。坐闻鸡唱皇宫近，睡枕鱼须白日长。帘挂藓庭微雨霁，研添桐井落花香。春风老尽诗情淡，翻卷青编独绕廊。
高闲
作者：王禹称
朝代：宋
体裁：七言律诗

谪官滁上欲何为，唯把高闲度岁时。费尽俸钱因合药，忙于公事是吟诗。京中吏去慵传信，江外僧来与撰碑。更待吾家婚嫁了，解龟休致未全迟。
黑裘
作者：王禹称
朝代：宋
体裁：古风

野蚕自成茧，缲络为山紬。此物产何许，莱夷负海州。一端重数斤，裁染为吾裘。守黑异华楚，示俭非轻柔。熏香则无取，风雪曾何忧。朝可奉冠带，夜以为衾裯。晏婴三十年，庶几迹相侔。季子苦貂弊，吾服仍为优。不耻狐貉者，亦当师仲由。况我屡迁谪，行将耕故丘。映发垂鹭顶，植杖昂鸠头。袖宽可以舞，老农即为俦。紫绶挂君门，任尔争封侯。
龙凤茶
作者：王禹称
朝代：宋
体裁：七言律诗

样标龙凤号题新，赐得还因作近臣。烹处岂期商岭外，碾时空想建溪春。香于九畹芳兰气，圆似三秋皓月轮。爱惜不尝惟恐尽，除将供养白头亲。
句
作者：王禹錫
朝代：宋

打葉雨拳隨手去，吹凉風口逐人來。
句
作者：王禹锡
朝代：宋

打叶雨拳随手去，吹凉风口逐人来。
凉軒
作者：王秠
朝代：宋

異政豐餘暇，新軒雅構成。
雲成簷外落，魂自座中清。
盡日松風響，通宵花月明。
琴觴暫舒嘯，才用即登瀛。
凉轩
作者：王秠
朝代：宋

异政丰余暇，新轩雅构成。
云成檐外落，魂自座中清。
尽日松风响，通宵花月明。
琴觞暂舒啸，才用即登瀛。
凉轩
作者：王秠
朝代：宋

异政丰馀暇，新轩雅构成。云成檐外落，魂自座中清。尽日松风响，通宵花月明。琴觞暂舒啸，才用即登瀛。
句
作者：王秬
朝代：宋

何时五亩成归计，来作邻翁伴艺林。柳色知春浅，钟声觉寺深。避虎连村静，分鱼一市腥。羊角洞开风浩荡。
句·其一
作者：王秬
朝代：宋

何时五亩成归计，来作邻翁伴艺林。
句·其一
作者：王秬
朝代：宋

何時五畝成歸計，來作鄰翁伴藝林。
句·其三
作者：王秬
朝代：宋

避虎连村静，分鱼一市腥。
句·其三
作者：王秬
朝代：宋

避虎連村靜，分魚一市腥。
句·其二
作者：王秬
朝代：宋

柳色知春浅，钟声觉寺深。
句·其二
作者：王秬
朝代：宋

柳色知春淺，鐘聲覺寺深。
句·其四
作者：王秬
朝代：宋

羊角洞开风浩荡。
句·其四
作者：王秬
朝代：宋

羊角洞開風浩蕩。
登历下古城员外新亭二首
作者：王秬
朝代：宋

新亭结构罢，隐见清湖阴。迹籍台观旧，气溟海岳深。圆荷想自昔，遗堞感至今。芳宴此时具，哀丝千古心。主称寿尊客，筵秩宴北林。不阻蓬荜兴，得兼梁甫吟。吾宗固神秀，体物写谋长。形制开古迹，曾冰延乐方。太山雄地理，巨壑眇云庄。高兴泊烦促，永怀清典常。含弘知四大，出入见三光。负郭喜粳稻，安时歌吉祥。
登历下古城员外新亭二首·其一
作者：王秬
朝代：宋
体裁：五言排律

新亭结构罢，隐见清湖阴。迹籍台观旧，气溟海岳深。圆荷想自昔，遗堞感至今。芳宴此时具，哀丝千古心。主称寿尊客，筵秩宴北林。不阻蓬荜兴，得兼梁甫吟。
登历下古城员外新亭二首·其二
作者：王秬
朝代：宋
体裁：五言排律

吾宗固神秀，体物写谋长。形制开古迹，曾冰延乐方。太山雄地理，巨壑眇云庄。高兴泊烦促，永怀清典常。含弘知四大，出入见三光。负郭喜粳稻，安时歌吉祥。
登歷下古城員外新亭二首·其一
作者：王秬
朝代：宋

新亭結構罷，隱見清湖陰。
跡籍臺觀舊，氣溟海岳深。
圓荷想自昔，遺堞感至今。
芳宴此時具，哀絲千古心。
主稱壽尊客，筵秩宴北林。
不阻蓬蓽興，得兼梁甫吟。
登歷下古城員外新亭二首·其二
作者：王秬
朝代：宋

吾宗固神秀，體物寫謀長。
形制開古跡，曾冰延樂方。
太山雄地理，巨壑眇雲莊。
高興泊煩促，永懷清典常。
含弘知四大，出入見三光。
負郭喜粳稻，安時歌吉祥。
登綺霞亭
作者：王秬
朝代：宋

危亭臨霽景，金碧迥紛紛。
天映中原氣，山橫萬古雲。
夕陽寒未斂，孤鶩遠猶聞。
俯仰懷前哲，清樽爲苾芬。
登绮霞亭
作者：王秬
朝代：宋
体裁：五言律诗

危亭临霁景，金碧迥纷纷。天映中原气，山横万古云。夕阳寒未敛，孤鹜远犹闻。俯仰怀前哲，清樽为苾芬。
題不欺室張魏公爲王龜齡書也何子應賦詩
作者：王秬
朝代：宋

君不見開元名相張九齡，歲寒松柏森蒼鱗。
胡塵澒洞言始驗，世間回首思忠臣。
堂堂魏公忠貫日，志欲平戎獎王室。
歸來無地展經綸，餘事文章揮健筆。
玉節朱轓兩君子，不以交情變生死。
共將新句紀遺編，留與山林續詩史。
題王龜齡詹事祠堂
作者：王秬
朝代：宋

當時孤論偶相同，終始知心每愧公。
纔見安車延綺季，遽嗟石室祀文翁。
百年公議分明在，一餉紛華究竟空。
白髮舊交衰甚矣，尚能留面對高風。
题不欺室张魏公为王龟龄书也何子应赋诗
作者：王秬
朝代：宋

君不见开元名相张九龄，岁寒松柏森苍鳞。
胡尘澒洞言始末验，世间回首思忠臣。
堂堂魏公忠贯日，志欲平戎奖王室。
归来无地展经纶，余事文章挥健笔。
玉节朱轓两君子，不以交情变生死。
共将新句纪遗编，留与山林续诗史。
题不欺室张魏公为王龟龄书也何子应赋诗
作者：王秬
朝代：宋

君不见开元名相张九龄，岁寒松柏森苍鳞。
胡尘澒洞言始验，世间回首思忠臣。
堂堂魏公忠贯日，志欲平戎奖王室。
归来无地展经纶，余事文章挥健笔。
玉节朱轓两君子，不以交情变生死。
共将新句纪遗编，留与山林续诗史。
题不欺室张魏公为王龟龄书也何子应赋诗
作者：王秬
朝代：宋

君不见开元名相张九龄，岁寒松柏森苍鳞。胡尘澒洞言始验，世间回首思忠臣。堂堂魏公忠贯日，志欲平戎奖王室。归来无地展经纶，馀事文章挥健笔。玉节朱轓两君子，不以交情变生死。共将新句纪遗编，留与山林续诗史。
题王龟龄詹事祠堂
作者：王秬
朝代：宋

当时孤论偶相同，终始知心每愧公。才见安车延绮季，遽嗟石室祀文翁。百年公议分明在，一饷纷华究竟空。白发旧交衰甚矣，尚能留面对高风。
题王龟龄詹事祠堂
作者：王秬
朝代：宋

当时孤论偶相同，终始知心每愧公。
纔见安车延绮季，遽嗟石室祀文翁。
百年公议分明在，一饷纷华究竟空。
白髮旧交衰甚矣，尚能留面对高风。
余襄公祠
作者：王称
朝代：宋

寂寞孤城野水滨，乱馀犹见几家存。女墙落日埋秋草，官树啼乌集暮云。百战徒闻存国步，孤忠谁复吊英魂。夜来遗庙荒庭月，长？悲笳不忍闻。
余襄公祠
作者：王称
朝代：宋
体裁：七言律诗

寂寞孤城野水滨，乱馀犹见几家存。女墙落日埋秋草，官树啼乌集暮云。百战徒闻存国步，孤忠谁复吊英魂。夜来遗庙荒庭月，长�悲笳不忍闻。
大涤洞天留题
作者：王稷
朝代：宋
体裁：古风

山深九锁路逶迤，坡仙骨朽名不磨。秦皇塞海堕渺茫，汉殿拂云今嵯峨。洞府有真扃地户，玉泉飞瀑来天河。此山神造寿国脉，庇民洪福方滋多。
大滌洞天留題
作者：王稷
朝代：宋

山深九鎖路逶迤，坡仙骨朽名不磨。
秦皇塞海墮渺茫，漢殿拂雲今嵯峨。
洞府有真扃地戶，玉泉飛瀑來天河。
此山神造壽國脈，庇民洪福方滋多。
金濑吊贞女
作者：王端朝
朝代：宋

嗟彼战国秋，风俗日以漓。
卓哉史氏女，粲粲兰蕙姿。
宋贞奉慈母，克尽乌鸟私。
业贫不辞苦，击漂临清漪。
适尔遇丈夫，失路良可悲。
恻然为发筥，振彼穷途饥。
振穷乃所愿，越礼非所宜。
灭口葬鱼腹，此心天地知。
丈夫既得志，雪耻鞭平尸。
念此一日恩，伏节远来兹。
百金报无地，立马空嗟咨。
挽仰易陈迹，屈指万古期。
谁招地下魂，惟遗道旁碑。
雄辞吐激烈，粲若星贝垂。
吾生后谪仙，况乃驽钝资。
捧心学西子，取笑将奚为。
留题表贞义，庶几薄俗移。
金濑弔贞女
作者：王端朝
朝代：宋
体裁：古风

嗟彼战国秋，风俗日以漓。卓哉史氏女，粲粲兰蕙姿。守贞奉慈母，克尽乌鸟私。业贫不辞苦，击漂临清漪。适尔遇丈夫，失路良可悲。恻然为发筥，振彼穷途饥。振穷乃所愿，越礼非所宜。灭口葬鱼腹，此心天地知。丈夫既得志，雪耻鞭平尸。念此一日恩，仗节远来兹。百金报无地，立马空嗟咨。俛仰易陈迹，屈指万古期。谁招地下魂，惟遗道旁碑。雄辞吐激烈，粲若星贝垂。吾生后谪仙，况乃驽钝资。捧心学西子，取笑将奚为。留题表贞义，庶几薄俗移。
金瀨弔貞女
作者：王端朝
朝代：宋

嗟彼戰國秋，風俗日以漓。
卓哉史氏女，粲粲蘭蕙姿。
守貞奉慈母，克盡烏鳥私。
業貧不辭苦，擊漂臨清漪。
適爾遇丈夫，失路良可悲。
惻然爲發筥，振彼窮途饑。
振窮乃所愿，越禮非所宜。
滅口葬魚腹，此心天地知。
丈夫既得志，雪恥鞭平屍。
念此一日恩，仗節遠來茲。
百金報無地，立馬空嗟咨。
俛仰易陳跡，屈指萬古期。
誰招地下魂，惟遺道旁碑。
雄辭吐激烈，粲若星貝垂。
吾生後謫仙，況乃駑鈍資。
捧心學西子，取笑將奚爲。
留題表貞義，庶幾薄俗移。
石門貪泉
作者：王竹臞
朝代：宋

天闊不知山脚遠，潮平微見晚烟橫。
石門無數征帆去，惟有漁舟箇箇輕。
石门贪泉
作者：王竹臞
朝代：宋

天阔不知山脚远，潮平微见晚烟横。石门无数征帆去，惟有渔舟个个轻。
石门贪泉
作者：王竹臞
朝代：宋

天阔不知山脚远，潮平微见晚烟横。
石门无数征帆去，惟有渔舟箇箇轻。
啟至大寨聞擒鬼章捷書上奏喜而爲詩
作者：王純臣
朝代：宋

黄城匹馬捷音來，且喜洮東破虜迴。
縱使淮西功第一，未聞生縛七渠魁。
詩一首
作者：王素
朝代：宋

虛碧中藏白玉京，夢魂飛入黄金城。
何時再步烟霄外，皓齒仙童已掃廳。
诗一首
作者：王素
朝代：宋
体裁：七言绝句

虚碧中藏白玉京，梦魂飞入黄金城。何时再步烟霄外，皓齿仙童已扫厅。
述夢
作者：王素
朝代：宋

似去華胥國裏來，雲霞深處見樓臺。
月光冷射雞窗急，驚覺遊仙夢一迴。
述梦
作者：王素
朝代：宋

似去华胥国裏来，云霞深处见楼台。
月光冷射鸡窗急，惊觉游仙梦一迴。
述梦
作者：王素
朝代：宋

似去华胥国里来，云霞深处见楼台。月光冷射鸡窗急，惊觉游仙梦一回。
重修山河堰
作者：王素
朝代：宋
体裁：七言律诗

画隼精明破晓暾，恰逢寒食过江村。轻烟飞絮汉中道，白苇黄茅渭上屯。人力万工支水派，天心两邑溉川原。柳营一饱源头看，夜雨新肥拍岸痕。
重修山河堰
作者：王素
朝代：宋

畫隼精明破曉暾，恰逢寒食過江村。
輕烟飛絮漢中道，白葦黄茅渭上屯。
人力萬工支水派，天心兩邑溉川原。
柳營一飽源頭看，夜雨新肥拍岸痕。
題真定村寺
作者：王素
朝代：宋

寬猛三年無枉理，公私兼濟不欺心。
如今受代朝天去，遮路人人淚滿襟。
题真定村寺
作者：王素
朝代：宋
体裁：七言绝句

宽猛三年无枉理，公私兼济不欺心。如今受代朝天去，遮路人人泪满襟。
贈陸自明
作者：王素行
朝代：宋

家世本龜蒙，冥搜趣不窮。
詩如諸子別，體與老夫同。
筆影燈窗下，書聲雪屋中。
此時多用力，下字欲清空。
贈館人顧梅山
作者：王素行
朝代：宋

前朝相補一官歸，東海僧傳五字詩。
今日蒲輪徵不去，逢人笑指鬢邊絲。
赠陆自明
作者：王素行
朝代：宋
体裁：五言律诗

家世本龟蒙，冥搜趣不穷。诗如诸子别，体与老夫同。笔影灯窗下，书声雪屋中。此时多用力，下字欲清空。
赠馆人顾梅山
作者：王素行
朝代：宋

前朝相补一官归，东海僧传五字诗。
今日蒲轮征不去，逢人笑指鬓边丝。
赠馆人顾梅山
作者：王素行
朝代：宋

前朝相补一官归，东海僧传五字诗。今日蒲轮徵不去，逢人笑指鬓边丝。
太后幸景靈宮駕前露面雙童女
作者：王紳
朝代：宋

平明綵杖幸琳宮，紫府仙童下九重。
整頓瓏璁時駐馬，畫工暗地貌真容。
太皇太后生日
作者：王紳
朝代：宋

太皇生日最尊榮，獻壽宮中未五更。
天子捧觴仍再拜，寶慈侍立到天明。
虎丘
作者：王紳
朝代：宋

山頭古寺多陳迹，故國空餘氣象雄。
霸業已隨流水去，闔閭墳草又西風。
菩薩蠻
作者：王紹
朝代：宋

天正朔旦開新曆。吾家伯父長生日。蘭玉傍庭階。稱觴特地來。後年逢七十。今歲瞻南極。南極壽星宮。分明矍鑠翁。
江楼
作者：王絪
朝代：宋

太史常挥醉笔，题诗遍满江楼。胜事尽随流水，白蘋依旧沧洲。春晚幽花对浦，夜阑明月当轩。好在当年胜趣，登临尽属诸孙。
江楼·其一
作者：王絪
朝代：宋

太史常挥醉笔，题诗遍满江楼。
胜事尽随流水，白苹依旧沧洲。
江楼·其一
作者：王絪
朝代：宋

太史常挥醉笔，题诗遍满江楼。胜事尽随流水，白蘋依旧沧洲。
江楼·其二
作者：王絪
朝代：宋
体裁：六言诗

春晚幽花对浦，夜阑明月当轩。好在当年胜趣，登临尽属诸孙。
江樓·其一
作者：王絪
朝代：宋

太史常揮醉筆，題詩遍滿江樓。
勝事盡隨流水，白蘋依舊滄洲。
江樓·其二
作者：王絪
朝代：宋

春晚幽花對浦，夜闌明月當軒。
好在當年勝趣，登臨盡屬諸孫。
靈巖紀勝
作者：王經
朝代：宋

靈巖奇絕俯林埛，梯上層巒步一停。
朔意難欺芳樹色，佛頭濃抹遠山青。
半泓藥水瘳民疾，兩硤雲峰展翠屏。
壯我客懷瞻劍閣，寒烏飛處見蒼冥。
句
作者：王綯
朝代：宋

我欲掛冠去，君當衣錦還。
詩贈富樂山海公長老
作者：王綱
朝代：宋

心地如今不動塵，大千境界百年身。
掩關明月上峯頂，滿座清風生玉津。
雪嶺松筠爲節操，石樓鐘磬度昏晨。
已同七老圖巖壁，便是龍華會裏人。
秦郵晚泊
作者：王綸
朝代：宋

水宿風餐第幾程，落帆剛趁晚霞明。
村醪小飲不成醉，明月推篷初欲生。
自愧菲才膺閒命，誰能高卧閉柴荆。
茫茫家國偏多感，靜聽漁榔斷續聲。
題義門胡氏華林書院
作者：王綸
朝代：宋

華林幽勝地，胡氏舊門閭。
四遠來名士，一家常義居。
素風殊不墜，儒業未曾虛。
何日諧尋訪，琴棋萬卷書。
句
作者：王繁
朝代：宋

万山飞不出，守令最相亲。
句
作者：王繁
朝代：宋

萬山飛不出，守令最相親。
句·其一
作者：王繹
朝代：宋

直自牧之懷古後，適當慧遠送圖來。
句·其二
作者：王繹
朝代：宋

荔陳貢篚清香馥，峯倚三山秘篆奇。
張公洞
作者：王繹
朝代：宋

高士宸居隔紫烟，洞中金闕暗相連。
輔光竈冷留香壤，太素淵清湧玉泉。
後夜雲歸雪浪濕，未明人起月華鮮。
秋光不老巖前麓，到此偷閒亦自賢。
題張公洞
作者：王繹
朝代：宋

高上宸居隔紫煙，洞中金闕暗相連。
輔光竈冷留香壤，太素淵清湧玉泉。
後夜龍歸雲浪濕，未明人起月華鮮。
秋光不老巖前麓，到此偷閒亦自賢。
题张公洞
作者：王繹
朝代：宋

高上宸居隔紫烟，洞中金闕暗相连。
辅光灶冷留香壤，太素渊清涌玉泉。
后夜龙归云浪湿，未明人起月华鲜。
秋光不老岩前麓，到此偷闲亦自贤。
启至大寨闻擒鬼章捷书上奏喜而为诗
作者：王纯臣
朝代：宋

黄城匹马捷音来，且喜洮东破虏回。纵使淮西功第一，未闻生缚七渠魁。
启至大寨闻擒鬼章捷书上奏喜而为诗
作者：王纯臣
朝代：宋

黄城匹马捷音来，且喜洮东破虏迴。
纵使淮西功第一，未闻生缚七渠魁。
诗赠富乐山海公长老
作者：王纲
朝代：宋

心地如今不动尘，大千境界百年身。
掩关明月上峯顶，满座清风生玉津。
雪岭松筠为节操，石楼钟磬度昏晨。
已同七老图岩壁，便是龙华会裏人。
诗赠富乐山海公长老
作者：王纲
朝代：宋

心地如今不动尘，大千境界百年身。掩关明月上峰顶，满座清风生玉津。雪岭松筠为节操，石楼钟磬度昏晨。已同七老图岩壁，便是龙华会里人。
秦邮晚泊
作者：王纶
朝代：宋
体裁：七言律诗

水宿风餐第几程，落帆刚趁晚霞明。村醪小饮不成醉，明月推篷初欲生。自愧菲才膺閒命，谁能高卧闭柴荆。茫茫家国偏多感，静听渔榔断续声。
题义门胡氏华林书院
作者：王纶
朝代：宋

华林幽胜地，胡氏旧门闾。四远来名士，一家常义居。素风殊不坠，儒业未曾虚。何日谐寻访，琴棋万卷书。
太后幸景灵宫驾前露面双童女
作者：王绅
朝代：宋

平明綵杖幸琳宫，紫府仙童下九重。
整顿珑璁时驻马，画工暗地貌真容。
太皇太后生日
作者：王绅
朝代：宋
体裁：七言绝句

太皇生日最尊荣，献寿宫中未五更。天子捧觞仍再拜，宝慈侍立到天明。
宫词·其九二
作者：王绅
朝代：宋
体裁：七言绝句

平明綵仗幸琳宫，紫府仙童下九重。整顿珑璁时驻马，画工暗地貌真容。
虎丘
作者：王绅
朝代：宋

山头古寺多陈迹，故国空余气象雄。
霸业已随流水去，阖闾坟草又西风。
虎丘
作者：王绅
朝代：宋

山头古寺多陈迹，故国空馀气象雄。霸业已随流水去，阖闾坟草又西风。
句
作者：王绎
朝代：宋

直自牧之怀古后，适当慧远送图来。荔陈贡篚清香馥，峰倚三山秘篆奇。
句·其一
作者：王绎
朝代：宋

直自牧之怀古后，适当慧远送图来。
句·其二
作者：王绎
朝代：宋

荔陈贡篚清香馥，峯倚三山秘篆奇。
句·其二
作者：王绎
朝代：宋

荔陈贡篚清香馥，峰倚三山秘篆奇。
张公洞
作者：王绎
朝代：宋

高士宸居隔紫烟，洞中金阙暗相连。
辅光竈冷留香壤，太素渊清涌玉泉。
后夜云归雪浪湿，未明人起月华鲜。
秋光不老岩前麓，到此偷閒亦自贤。
题张公洞
作者：王绎
朝代：宋

高上宸居隔紫烟，洞中金阙暗相连。辅光灶冷留香壤，太素渊清涌玉泉。后夜龙归云浪湿，未明人起月华鲜。秋光不老岩前麓，到此偷閒亦自贤。
题张公洞
作者：王绎
朝代：宋

高上宸居隔紫烟，洞中金阙暗相连。
辅光竈冷留香壤，太素渊清涌玉泉。
后夜龙归云浪湿，未明人起月华鲜。
秋光不老岩前麓，到此偷閒亦自贤。
灵岩纪胜
作者：王经
朝代：宋

灵岩奇绝俯林坰，梯上层峦步一停。朔意难欺芳树色，佛头浓抹远山青。半泓药水瘳民疾，两硖云峰展翠屏。壮我客怀瞻剑阁，寒乌飞处见苍冥。
灵岩纪胜
作者：王经
朝代：宋

灵岩奇绝俯林埛，梯上层峦步一停。
朔意难欺芳树色，佛头浓抹远山青。
半泓药水瘳民疾，两硖云峰展翠屏。
壮我客怀瞻剑阁，寒乌飞处见苍冥。
句
作者：王绹
朝代：宋

我欲挂冠去，君当衣锦还。
建炎丞相成国吕忠穆公退老堂
作者：王绹
朝代：宋

尚父风猷袭后昆，复生贤相绍高门。白麻恳避公孤贵，黄阁屡辞机务繁。再入经纶劳鼎铉，乍从觞咏乐山樊。功名终始追前哲，美播青编望益尊。巨力曾扶国步安，功成犹未鬓毛斑。天心正佑宋无极，人意讵容公久闲。裴令纵能娱绿野，谢公可是老东山。何当鼓棹轻千里，款奉清谈宴俎闲。
建炎丞相成国吕忠穆公退老堂·其一
作者：王绹
朝代：宋

尚父风猷袭后昆，复生贤相绍高门。白麻恳避公孤贵，黄阁屡辞机务繁。再入经纶劳鼎铉，乍从觞咏乐山樊。功名终始追前哲，美播青编望益尊。
建炎丞相成国吕忠穆公退老堂·其一
作者：王绹
朝代：宋

尚父风猷袭后昆，復生贤相绍高门。
白麻恳避公孤贵，黄阁屡辞机务繁。
再入经纶劳鼎铉，乍从觞咏乐山樊。
功名终始追前哲，美播青编望益尊。
建炎丞相成国吕忠穆公退老堂·其二
作者：王绹
朝代：宋

巨力曾扶国步安，功成犹未鬓毛斑。天心正佑宋无极，人意讵容公久闲。裴令纵能娱绿野，谢公可是老东山。何当鼓棹轻千里，款奉清谈宴俎闲。
建炎丞相成國呂忠穆公退老堂·其一
作者：王绹
朝代：宋

尚父風猷襲後昆，復生賢相紹高門。
白麻懇避公孤貴，黄閣屢辭機務繁。
再入經綸勞鼎鉉，乍從觴詠樂山樊。
功名終始追前哲，美播青編望益尊。
建炎丞相成國呂忠穆公退老堂·其二
作者：王绹
朝代：宋

巨力曾扶國步安，功成猶未鬢毛斑。
天心正佑宋無極，人意詎容公久閑。
裴令縱能娛綠野，謝公可是老東山。
何當鼓櫂輕千里，款奉清談宴俎閑。
水调歌头
作者：王罙高
朝代：宋

今夕是何夕，南极见祥光。自天飘下佳气，五色覆黄堂。为借监梅妙手，暂对袴襦欢颂，森戟护凝香。余事剩吟咏，金薤灿琳琅。
眷田园，松迳旧，菊畦荒。欲乘风驭归去，策杖从相羊。物外乾坤自在，壶里无尘日月，千岁傲义皇。天意未应许，军国要平章。
水调歌头
作者：王罙高
朝代：宋

千枝蔓仙牒，眉宇肖苍龙。就中天赋英杰，玉磬照金钟。满袖春风和气，散在苕溪霅水，讴歌闹儿童。好个庙堂样，貂弁马头公。烛如椽，香似雾，宴蓬瀛。我家寿酒须信，不与世间同。昨夜欢传清禁，今日黄堂歌舞，千载一相逢。来岁五云里，宣劝折黄封。今夕是何夕，南极见祥光。自天飘下佳气，五色覆黄堂。为借盐梅妙手，暂对裤襦欢颂，森戟护凝香。馀事剩吟咏，金薤灿琳琅。眷田园，松径旧，菊畦荒。欲乘风驭归去，策杖纵相羊。物外乾坤自在，壶里无尘日月，千岁傲羲皇。天意未应许，军国要平章。
水调歌头·其一
作者：王罙高
朝代：宋

千枝蔓仙牒，眉宇肖苍龙。就中天赋英杰，玉磬照金钟。满袖春风和气，散在苕溪霅水，讴歌闹儿童。好个庙堂样，貂弁马头公。烛如椽，香似雾，宴蓬瀛。我家寿酒须信，不与世间同。昨夜欢传清禁，今日黄堂歌舞，千载一相逢。来岁五云里，宣劝折黄封。
水调歌头·千枝蔓仙牒
作者：王罙高
朝代：宋

千枝蔓仙牒，眉宇肖苍龙。就中天赋英杰，玉磬照金钟。满袖春风和气，散在苕溪霅水，讴歌颂儿童。好个庙堂样，貂弁马头公。烛如椽，香似雾，宴蓬瀛。我家寿酒须信，不与世间同。昨夜欢传清禁，今日黄堂歌舞，千载一相逢。来岁五云里，宣劝折黄封。
丫頭巖
作者：王義山
朝代：宋

露出佳人半面看，曉鬟梳起碧雲團。
路傍老盡幾春色，猶學丫頭不頂冠。
五無歌送張參政
作者：王義山
朝代：宋

一錢劉太守，也被一錢污。
今日公歸去，一文錢也無。
臨去受百紙，清哉杜大夫。
今日公歸去，半張紙也無。
清獻出蜀日，琴鶴與之俱。
今日公歸去，琴和鶴也無。
東山船載月，皎潔如冰壺。
今日公歸去，船中月也無。
問公何所有，所有與人殊。
只有一廉字，斯人百世無。
京庠校文和同考官
作者：王義山
朝代：宋

文堂翕聚衆星明，剖蚌揚沙著意精。
幸執楮毫陪末席，敢將文字品諸生。
烘堂莫共賡酬笑，徹夜惟聞倡嘆聲。
要使西崑文體變，歐公不怕咈人情。
偶成·其一
作者：王義山
朝代：宋

五性感而動，其間善惡萌。
危微相對立，體認要研精。
大學靜而得，中庸誠則明。
原頭不參透，何以約其情。
偶成·其二
作者：王義山
朝代：宋

良貴由天賦，欺心天可欺。
功名皆夢幻，道理厭新奇。
楓葉敲窗際，梅花對月時。
箇般清趣味，料得少人知。
冷舍偶成示兒
作者：王義山
朝代：宋

悔著當初誤出山，無聊情緒幾多般。
儘教茅舍雲遮斷，已約梅花月送還。
旅興須憑酒消遣，家書不住報平安。
逢人休道爲官好，骨肉團欒勝做官。
別中齋楊左丞
作者：王義山
朝代：宋

孤山久無主，誰伴月昏黄。
歸興西湖動，離情南浦傷。
官清從馬瘦，政暇又詩忙。
莫羨和羹事，林逋有暗香。
十月海棠盛開
作者：王義山
朝代：宋

海棠攙得小春天，獨向晴窗弄午烟。
造物胡爲太顛倒，此花怎敢占梅先。
古意二首·其一
作者：王義山
朝代：宋

少年紅顔女，敷芬對芳樹。
盈盈淡艷粧，清歌雜妙舞。
凝睇倚高樓，桐絲試一譜。
世間知音稀，誰識姱節素。
清貞守幽閨，不作凡子婦。
容華委西山，良人兮何暮。
空牀思悠悠，明月正當戶。
古意二首·其二
作者：王義山
朝代：宋

東籬採秋菊，秋菊清且香。
採之欲寄誰，聊以寓感傷。
感傷何所思，故人天一方。
故人日以遠，思君豈能忘。
瞻望兮弗及，西山傾夕陽。
黄昏人倚樓，一聲笛何長。
吳仙詩
作者：王義山
朝代：宋

一曲清歌艷彩鸞，金爐香擁氣如蘭。
西山高與南山接，剩有當時却老丹。
和九月十日紫極登高韻
作者：王義山
朝代：宋

誰報江州遣白衣，如雲勝友好追隨。
滿斟綠斝安排醉，牢裹烏紗照顧吹。
兩箇重陽前後日，一年好景這些時。
到今不數重山會，坐上元來欠了詩。
和康節天意爲人二吟·其一
作者：王義山
朝代：宋

一毫矯揉不安然，人衆豈能終勝天。
透出夢關方是覺，要從心地自澄源。
人能窮理始知命，事到容心便費言。
造物安排都已定，道中浩浩而淵淵。
和康節天意爲人二吟·其二
作者：王義山
朝代：宋

鳥獸不可與同羣，人道無虧方是人。
已分工夫須盡我，學中本領在明倫。
川雲意思乾坤外，盃酒襟懷天地春。
識得眼前真道理，世間何事切吾身。
和清江韓伯善·其一
作者：王義山
朝代：宋

厥初是理與俱生，一點靈扃透處明。
誰肯枉身徇時好，從來造物忌文名。
雌黄一任傍人說，暴白只依天理行。
輸與老農無箇事，夕陽黄犢带煙耕。
和清江韓伯善·其三
作者：王義山
朝代：宋

文章於道未爲尊，求道須教造大醇。
理學一門要精密，時文大病在尖新。
高談天下經綸易，誰療目前饑饉因。
拚却掛冠高蹈去，孰云林下果無人。
和清江韓伯善·其二
作者：王義山
朝代：宋

世間利欲久胥淪，才有詩書不是貧。
三極經綸須是學，一毫愧怍便非人。
充之家國而天下，窮則江湖一釣綸。
寄語黄州王學士，不妨借我華陽巾。
和王槐城寄詩韻
作者：王義山
朝代：宋

慣熟虀鹽味，誰云食淡難。
舊嘗司國子，今又作儒官。
有手肯炙熱，無氈不怕寒。
芹香至今在，常夢到槐安。
和申屠御史來豫章韻
作者：王義山
朝代：宋

一衣带水繞洪城，水不在深龍則靈。
簾棟中間人渺渺，烟雲朝暮柳青青。
肯將明月清風我，來伴西山南浦亭。
好把甘泉洗貪酷，生民血漬吏牙腥。
和胡方湖雪韻
作者：王義山
朝代：宋

麻姑粒米撒天葩，山色模糊未盡遮。
月斧鑿天飛下屑，風刀翦水簇成花。
有時覓句尋歐約，不慣斟羔學黨家。
呵手撚梅窗下看，只嫌紅蒂带村些。
和陳榮可感興韻
作者：王義山
朝代：宋

元豈好聱張豈乖，世間役役逐塵埃。
容心於物爲身穽，得意之時即禍媒。
退一步思方是足，放三分弱豈真呆。
悠然獨坐吟窗下，忽見梅花一朵開。
和韓御史題滕王閣韻·其一
作者：王義山
朝代：宋

閣枕臺隍暇日臨，興懷風景寄情深。
江山爲友更添我，宇宙皆詩放縱吟。
不盡川流朝復夜，無窮事會古來今。
一般輸與漁翁好，閒是閒非不累心。
和韓御史題滕王閣韻·其二
作者：王義山
朝代：宋

喜瞻御史又來臨，感慨登高此興深。
許大乾坤付盃酒，幾多景物入孤吟。
慚無王勃詩家數，頼有韓公記古今。
休訝江東暮雲隔，相逢萍水兩知心。
壽崇節致語口號
作者：王義山
朝代：宋

東極承顔肅紫宸，恩醲湛露燕羣臣。
香傳禁柳鳴球瑟，影顫宮花藹縉紳。
璀璨祥光三殿曉，怡愉和氣萬年春。
明朝又紀流虹瑞，更效封人祝聖人。
夜宿嚴陵舟中
作者：王義山
朝代：宋

好風特地送帆開，刺破蘆花雪幾堆。
浪裏煙波漁唱歇，岸頭更點雁聲催。
船空載取月同去，蓬破偷將天入來。
拂早起看鷗睡醒，笑儂抹過子陵臺。
天問
作者：王義山
朝代：宋

鴻冥未判初，動靜根已互。
陰陽無停機，一闔一闢戶。
太虛本塊氣，無形何八柱。
四時自爾行，列星自爾布。
吾聞女媧氏，曾把五色補。
補處絕無痕，亦有未補處。
日無息不運，何處獨陰霧。
有龍銜燭照，終日燒不住。
玉川子有言，日月作眼行。
應不外幽獨，同此雙眼睛。
彼何地而暗，乃假燭以明。
亦有無燭地，暗塞幽冥冥。
吾不解其故，蒼蒼徒具形。
試喚盧仝鬼，爲我叩太清。
宿安仁縣市
作者：王義山
朝代：宋

安仁斗來大，地窄瞰官途。
吏散晚衙早，人稀夜市無。
山多田占少，澗曲水來迂。
猶道茅包錦，縣官來索租。
寄題黄靜齋
作者：王義山
朝代：宋

靜中樂處是琴書，此樂輸君二美俱。
明鏡無塵佛關捩，內丹養火夜工夫。
梅花窗下參同契，翠草庭前太極圖。
探得黄庭真訣了，不須更看養生符。
對廳致語口號
作者：王義山
朝代：宋

八葉蓂香夏氣清，坤闈有慶佛同生。
楓宸稱壽雲霄迥，苹野霑恩雨露深。
祚永萬年齊晉福，孝濡九有樂升平。
電樞又報祥光繞，需拜揚休天子明。
小圃梅柳之爭·柳與梅爭
作者：王義山
朝代：宋

梅兄住在水之濱，五柳先生便有云。
傳語林逋須著讓，堤邊風景要平分。
小圃梅柳之爭·梅與柳爭
作者：王義山
朝代：宋

水邊半樹月模糊，移取山來更姓孤。
未許淵明全占斷，盍留一半乞林逋。
座間分韻得道字
作者：王義山
朝代：宋

一年景物秋最好，秋到重陽秋更老。
留取黄花待再來，慇懃寄與西風道。
菊花了後到梅花，梅花開時雪交加。
何當雪月交光夜，與君重約醉流霞。
感興
作者：王義山
朝代：宋

靈均作天問，子厚爲之對。
玄冥莫可詰，幻說多詭怪。
蒼蒼特其形，厥義了難解。
尼山自絕筆，人文已久壞。
果有司造者，應不終泯晦。
吾欲灰吾心，納世於聾聵。
復爲崆峒民，穴野奚土蕢。
挽介堂胡知郡·其一
作者：王義山
朝代：宋

憶昨雲從東野時，天街携手話心知。
澹庵往矣誰其嗣，文定今之學者師。
德邵年高前輩行，山摧木壞哲人萎。
虎頭城下艱難共，古道如公更有誰。
挽介堂胡知郡·其二
作者：王義山
朝代：宋

六館諸生伏下風，少年聲價在黌宮。
交遊湖海天下士，規矩乾坤心匠中。
竹使分符春坱圠，棠陰匝地晝朦朧。
新昌人所難爲事，人到于今說介翁。
挽善慶堂黎朝奉
作者：王義山
朝代：宋

聞孫姓字魁天下，知是堂中積善深。
天豈有私惟福善，公於責報本無心。
方來諸少庭森玉，管取明科榜又金。
他日貂蟬食家廟，一門青紫列如林。
挽家溪危知郡
作者：王義山
朝代：宋

當家舊只說驪塘，近代家溪名又香。
仁智扁齋天動靜，正邪抗疏界陰陽。
傷哉所到方丹轂，惜也斯人不玉堂。
孤負錦江人望斷，使君已在白雲鄉。
挽實齋劉尚書·其一
作者：王義山
朝代：宋

緊官都做了，只欠到台司。
言路古之直，經筵帝者師。
極中五福備，天下達尊推。
方曳星辰履，商山已茹芝。
挽實齋劉尚書·其二
作者：王義山
朝代：宋

節麾仍帥閫，三道福星臨。
政澈寒潭底，人行明鏡心。
船中不留月，童背也無琴。
誰憩甘棠下，無窮蔽芾陰。
挽山居劉侯官·其一
作者：王義山
朝代：宋

渥漥生出此驊騮，父子當今第一流。
爭道老泉生二秀，最難錦水又三劉。
慤亡明道碑東洛，塾死文公哭婺州。
留得一家書脈在，郎君見說突煙樓。
挽山居劉侯官·其三
作者：王義山
朝代：宋

雪坡仙去又山居，凋謝堪爲世道悲。
師魯僅存遺集在，樂天無限故人思。
追懷把酒論文日，忍讀停雲對雨詩。
千里有書報埋玉，銜哀莫寫淚交頤。
挽山居劉侯官·其二
作者：王義山
朝代：宋

賦埒相如軋子雲，詞場幾度策奇勳。
不卑銅綬肯爲宰，須是玉堂方著君。
準擬日邊行接武，奈何地下要修文。
試將六稿從頭讀，羞殺時流把硯焚。
挽平軒王府判·其一
作者：王義山
朝代：宋

兒女來前痛別離，遺言埋骨用深衣。
當家曾把僧衣葬，誰識平生此意微。
挽平軒王府判·其二
作者：王義山
朝代：宋

猶記瓊林錫宴時，平軒折得好花歸。
而今花與人何在，日暮江東雲自飛。
挽度宗·其一
作者：王義山
朝代：宋

道隆兼德厚，民庶樂難名。
宮合府中一，身修天下平。
有條皆快活，無事不清明。
長樂天將晚，如聞問寢聲。
挽度宗·其二
作者：王義山
朝代：宋

建隆成帝業，肇造宋乾坤。
永穆昔傳子，慈元今抱孫。
羹牆有堯在，謨訓即湯存。
血染攀髯淚，哀纏徹九閽。
挽李教授
作者：王義山
朝代：宋

偏是書生賦分慳，生平受用只儒酸。
非無熱處可炙手，禁得寒時做冷官。
乃父向年已科目，好兒今日又衣冠。
期頤上壽古來少，歸去關山霧雨漫。
挽松麓李僉判
作者：王義山
朝代：宋

手拈老筆眇詞場，餘子如何敢頡頏。
疑是前身真賀白，不然今世又蘇黄。
片文落處人爭誦，一第欠於天取償。
造物却教二郎做，立身既好又名揚。
挽橫海曾朝議
作者：王義山
朝代：宋

父子眉山多一蘇，衣冠盛事再堪圖。
岫雲懶出官情薄，霖雨未成輿望孤。
橫海僅存遺藁在，臨川有此老師無。
瓣香久欠南豐敬，東望靈車天一隅。
挽溪園周知郡·其一
作者：王義山
朝代：宋

英英玉立已班行，地位如何不廟堂。
久合飛騰上華要，祇緣抱負太剛方。
階庭競秀誇諸少，衣鉢先傳屬長郎。
最是一家古三代，棣華今尚有餘芳。
挽溪園周知郡·其二
作者：王義山
朝代：宋

記得年時試別頭，得君引我上瀛洲。
當場獨步眇餘子，好手先拈第一籌。
錦水曾尋香戟夢，洪崖去伴赤松遊。
瓣香遥致生芻敬，渺渺螺川涕泗流。
挽熊墨莊
作者：王義山
朝代：宋

積穀翁家詫富强，千斯倉與萬斯箱。
儘教此輩更多蓄，輸與先生這一莊。
身已九京名不朽，家藏萬卷字猶香。
向來有子曾充賦，贏得此田常不荒。
挽熊縣丞
作者：王義山
朝代：宋

三嘆丞哉不負余，階庭蘭玉又森如。
鄉鄰稱道有是子，祖父傳來只此書。
勇上璧流逼霄漢，相將金牓到門閭。
從前不朽惟家學，不必籯金自有餘。
挽白鹿洞賓呂善居
作者：王義山
朝代：宋

元是雙峯門下士，席間參請到源頭。
魯人知有樂正子，漢世曾稱馬少游。
白鹿洞賓儒領袖，紫陽教主道源流。
有兒曾斫月中桂，家學相傳卒未休。
挽竹薌龔侍郎·其一
作者：王義山
朝代：宋

猶記烏臺第一章，當年物論忒雌黄。
人心自有公非是，天理豈能終晦亡。
姦魄雖生名已死，彈文尚濕墨猶香。
偷生寧復百年活，地下何顔見竹薌。
挽竹薌龔侍郎·其二
作者：王義山
朝代：宋

一木難支大厦傾，闔門拚却赴波鯨。
歸來止爲尋墳隴，隠去不教知姓名。
賸有詩篇傳不朽，相從野老話生平。
翩翩隻鶴扶雲去，羣玉峯頭籍大清。
挽胡經幹
作者：王義山
朝代：宋

手畫兵家八陣圖，兒時此志已吞吳。
英雄豪傑所同者，將相王侯有種乎。
事竟無成空感慨，天胡不忍死須臾。
東南留得斯人在，半壁乾坤隻手扶。
挽蘇少章
作者：王義山
朝代：宋

曾趁當年桂子秋，煩公引領廣寒遊。
春官報罷笑歸去，底事無成付命休。
詩又江湖一家數，學尋伊洛到源頭。
忍將感興篇來讀，望斷修江無限愁。
挽賈平章生母·其一
作者：王義山
朝代：宋

有子萬事足，相與樂湖山。
花逕板輿穩，萱庭衮服斑。
軻親榮鼎養，魯國忽喪還。
元氣極之母，生賢奠兩間。
挽賈平章生母·其二
作者：王義山
朝代：宋

修齡踰八袠，五福萃諸身。
翟服儀容舊，鸞綾謚誥新。
艱難共淮楚，褒表建齊秦。
曾聽呼兒道，仲華能笑人。
挽遂初陳尚書
作者：王義山
朝代：宋

到得咸淳國步艱，幾回抗疏動天顔。
丈夫那肯死牖下，餘子從教活草間。
有分珠厓終着去，無心白髮望生還。
故人目斷暮雲處，霧雨濛濛山外山。
挽雲屋徐侍郎·其一
作者：王義山
朝代：宋

闔朝奔逸蕩無關，夜半瀟瀟風雨寒。
世亂爭先尋活路，時貧輸與做窮官。
平生自謂學無事，一死諒非君所難。
到此徬徨猶不忍，國亡那敢計身安。
挽雲屋徐侍郎·其二
作者：王義山
朝代：宋

雁塔題名墨尚鮮，九州四海此同年。
故人直上青雲路，凡俗那能白骨仙。
不善巧圖真箇拙，祇因方處久些圓。
萬鍾不博簞瓢樂，有命何如有性焉。
挽鹿泉賈參政二首·其一
作者：王義山
朝代：宋

奪得公來鎮古洪，武昌棠蔭藹春融。
生民立命學有用，活佛救人天大功。
上帝遣符徵范鎮，斯民失怙哭溫公。
山橫抱犢人何在，草木悲號一夜風。
挽鹿泉賈參政二首·其二
作者：王義山
朝代：宋

一老皤皤六十餘，直從苦硬做工夫。
可憐爵齒嗇於德，惟有詩書付爾孤。
後學失師誰主此，斯文墜地果天乎。
櫬歸只借帆風力，最是舟中麥也無。
挽黄松澗
作者：王義山
朝代：宋

少陵元是誰家數，衣鉢當初自審言。
松澗於何尋的派，涪翁之後又仍孫。
幾篇憂國詩奚寄，一念愛君天所根。
不比騷人弄光景，讀君遺稿死猶存。
春日即事二首·其一
作者：王義山
朝代：宋

朔氣稜稜带雪吹，凝陰四面鎖寒枝。
自回造化微和後，如再洪濛未判時。
天遣江山醒醉眼，春將景色入新詩。
鄉晨一部簫韶奏，草綠花紅山鳥嬉。
春日即事二首·其二
作者：王義山
朝代：宋

步屧隨風過柳川，眼前氣象覺熙然。
勾萌甲拆皆春意，魚躍鳶飛遂性天。
綠草方濃山盡髮，紫芽新迸蕨初拳。
自形自色何容巧，稟賦元來物得偏。
書曹忠勇詩集
作者：王義山
朝代：宋

當家七步已稱雄，君更豪吟句律工。
瀘水城存空吊古，睢陽廟在凜生風。
友聞不死世無敵，武惠重來戰有功。
能不動心方是勇，教人以善謂之忠。
書永嘉嘉禾驛
作者：王義山
朝代：宋

老來倦躋攀，悠悠憩山側。
層嵐軼穹霓，紆縈困行客。
崖傾覺嶮巇，徑曲盤險迫。
石老枕雲根，橋橫界野色。
海嶠吞暝暉，松標掛辰極。
殘煙罩成幄，長波曳如帛。
天際鳥知還，溪澗魚自適。
幾忘物無我，慮淡意常寂。
泛觀穹壤間，天亦局於迹。
榮華忽彫枯，俯仰逃今昔。
傾羲倏再旦，急軌等寄驛。
愚公果何爲，老且欲移石。
月巖
作者：王義山
朝代：宋

巖中一箇月胚胎，知是誰將斧鑿開。
一夜六丁將帝敕，駕空推起上天來。
東湖拜朔非禮去職諸生以詩留行和其韻以謝之
作者：王義山
朝代：宋

只有春風無世態，世間冷暖若爲情。
廢經彼自違先聖，議禮終難强兩生。
不合拂衣吾竟去，誰云出晝待留行。
雲卿數畝園猶在，已結東湖松菊盟。
枕上聞風
作者：王義山
朝代：宋

風撼林間萬竅開，耳邊雨带暮潮來。
似知書困難爲覺，剛把天聲爲喚回。
柏仙詩
作者：王義山
朝代：宋

古柏林間小劍仙，雲鬟低綰嚲輕蟬。
願持天上長生籙，來祝東朝億萬年。
梅梢上雪
作者：王義山
朝代：宋

六出霏霏過小簾，梅梢著處似沾粘。
天工底事巧裝點，只爲花疏特故添。
樂語
作者：王義山
朝代：宋

先獻此花名字好。密葉長青，翠羽搖仙葆。紫禁風薰驚夏到。花飛細□香堪掃。拂曉宮娃爭報道。無限瓊妃，縹緲來蓬島。來向慈闈勤頌禱。萬年枝□同難老。
樂語
作者：王義山
朝代：宋

十樣仙葩天也愛。留住春光，一一嬌相賽。萬里鶯花開世界。園林點檢隨時採。□□□眉仙體態。天與司花，舞徹歌還再。獻與千官頭上戴。年年萬歲聲中拜。
樂語
作者：王義山
朝代：宋

千年紫極鎖煙蘿。豔質含羞斂翠蛾。遠睇慈元稱壽處，不妨連臂，大家重與，楚舞更吳歌。
樂語
作者：王義山
朝代：宋

慈元宮殿五雲開。壽獻九霞杯。步隨王母共徘徊。仙子下瑤臺。紅袖引翻鸞鏡媚，婆娑雪□風回。繁弦脆管莫相催。齊唱柘枝來。
樂語
作者：王義山
朝代：宋

戲袞玉球添一笑。笑道輕狂，似恁人間少。偏倚龍池依鳳沼。隨風得得低迴繞。掠麵點衣誇百巧。似雪飛花，點束梁圓好。惹住金虯香篆嫋。上林不放春光老。
樂語
作者：王義山
朝代：宋

新吳曾遇許旌陽。寶氣橫空一劍長。願祝慈闈長不老，天長地久，有如此柏，萬古鎮蒼蒼。
樂語
作者：王義山
朝代：宋

日日傳宣金掌露。當殿芳菲，似約春長駐。微紫深紅渾謾與。淡妝偏趁泥金縷。拂早薰風花裡度。吹送香塵，東殿稱觴處。歌罷花仙歸洞府。綵鸞駕霧來南浦。
樂語
作者：王義山
朝代：宋

歲歲丹霞天近處。借問殷勤，何以逢蘭杜。碧砌玉闌春不去。清香長逐薰風度。況是恩光新雨露。綠葉青青，蔥翠長如許。端的萱花仙伴侶。年年今日階前舞。
樂語
作者：王義山
朝代：宋

猶是太真親手植。猩染鮮葩，歲歲如曾拭。絳節青旌光耀日。分明是個神仙匹。引領金扉紅的的。下有仙妃，纖手輕輕摘。為道朱顏常似得。今朝摘取呈慈極。
樂語
作者：王義山
朝代：宋

秘傳玉訣自靈脩。家在仙山最上頭。更有仙茅香馥郁，年年今日，薰風時候，掇取獻龍樓。
樂語
作者：王義山
朝代：宋

移向慈元供壽佛。壓倒群花，端的成清絕。青萼玉包全未拆。薰風微處留香雪。未拆香包香已冽。瀋水龍涎，不用金爐爇。花露輕輕和玉屑。金仙付與長生訣。
樂語
作者：王義山
朝代：宋

端的長春春不老。玉頰微紅，酒暈精神好。多謝天工相懊惱。花間不問春遲早。風外新篁搖翠葆。長樂宮邊，綠陰籠馳道。此際稱觴非草草。絳仙親下蓬萊島。
樂語
作者：王義山
朝代：宋

自在雲間白鶴飛。晴川浴罷不勝衣。旋裁五色冰蠶錦，千花覆處，三呼聲裡，惹得御香歸。
樂語
作者：王義山
朝代：宋

莫忘九疑山上侶。住在山中，白石清泉處。好與長年沾雨露。靈根下遣蟠虯護。青青九節長如許。早晚成花，教見薰風度。十二節添須記取。千年一節從頭數。
樂語
作者：王義山
朝代：宋

西山元是神仙境，瑞氣鬱森森。綵鸞飛下五雲深。急管遞繁音。碧鬢□斜花欲顫，輕盈蓮步移金。紫檀催拍莫沈吟。傳入柘枝心。
樂語
作者：王義山
朝代：宋

訊息一年傳一度。萬歲枝香，總是留春處。曾倚東風嬌不語。玉階霞袂飄飄舉。蓬萊清淺紅雲路。結子新成，要薦金盤去。一實三千須記取。東朝宴罷回青羽。
樂語
作者：王義山
朝代：宋

還比蒲桃天上植。稚柳陰中，蜀錦開如織。萬歲藤邊嬌五色。宜春館裡香尋覓。七十二行鮮的的。歲歲如今，早趁薰風摘。金掌露濃堪愛惜。龍涎華潤凝光碧。
樂語
作者：王義山
朝代：宋

閒雲潭影日悠悠。暮倚朱簾更少留。龍壽本齊箕與翼，□從今日，一年一度，東極慶千秋。
樂語
作者：王義山
朝代：宋

風吹仙袂飄飄舉，底事下蓬萊。東朝遙祝萬年杯。玉液瀉金壘。天上蟠桃又熟，暈酡顏、紅染芳腮。年年摘取獻天階。齊舞柘枝來。
水調歌頭
作者：王義山
朝代：宋

宇宙郵亭耳，遊子問舟歸。灘上灘下，轉柁欲速□□遲。安得泛河一葉，尋見江南歸處，多隻是旬餘。此身無地著，驚浪溼征衣。獨張翰，見風起，早知機。誰把乘舟，偏重良策濟明時。夷島人煙相接，恰在永嘉上浦，猛憶浩然詩。鄉閭萬餘裡，失路一相悲。
水調歌頭
作者：王義山
朝代：宋

沆瀣金莖露，清潔玉壺冰。分明昨夜，光見南極老人星。山甫秀鍾崧嶽，傳說上符箕尾，造物為時生。一代詞科伯，飛上到蓬瀛。紫薇天，丹禁地，掌絲綸。盤洲益國，個樣人物只三人。辭卻翰林風月，故就湖湘霖雨，天下共為春，試看玉堂□，太半秉洪鈞。
滿庭芳
作者：王義山
朝代：宋

線柳迎風，錦棠媚日，十分春色豪奢。青煙宮燭，飛入侍臣家。瑞靄深籠畫戟，壽星照、曲纛高牙。因知是、崧高華旦，玳宴醉瓊花。翻鴉。新詔墨，聞樞庭召入，已辦宣麻。比汾陽福壽，公更穹華。佇看稠青疊紫，書香藹、桂子蘭芽。鳴珂處，西湖路上，接武築堤沙。
王母祝語
作者：王義山
朝代：宋

壺嶠天低樂聖時，南薰初試度蘭池。
影飛霞佩朝金殿，曲奏雲和獻玉巵。
稽首萬年堯曆永，承顔五色舜衣垂。
仙家更有蟠桃在，明日重來謁帝墀。
王母祝語·宮柳花詩
作者：王義山
朝代：宋

御牆側畔綠垂垂，接夏連春花點衣。
好似雪茵胡旋舞，樓臺簾幙燕初飛。
薰風日永彤墀曉，宮妃簇仗呈千巧。
就中妙舞最工奇，戲衮玉毬添一笑。
王母祝語·梔子花詩
作者：王義山
朝代：宋

當年曾記晉華林，望氣紅黄梔子深。
有敕諸宮勤守護，花開如玉子如金。
此花端的名薝蔔，千佛林中清更潔。
從知帝母佛同生，移向慈元供壽佛。
王母祝語·石榴花詩
作者：王義山
朝代：宋

待闕南風欲上場，陰陰穉綠繞丹牆。
石榴已著乾紅蕾，無盡春光儘更强。
不因博望來西域，安得名花出安石。
朝元閣上舊風光，猶是太真親手植。
王母祝語·芍藥花詩
作者：王義山
朝代：宋

倚竹佳人翠袖長，阿姨天上舞霓裳。
嬌紅凝臉西施醉，青玉欄干說疊香。
晚春早夏揚州路，濃粧初試鵞紅妬。
何如御傘掖垣中，日日傳宣金掌露。
王母祝語·菖蒲花詩
作者：王義山
朝代：宋

昔年有母見花輪，富貴長年不記春。
今報紫茸依碧節，獻來慈極壽莊椿。
漢家天子嵩山路，又見蒲仙相與語。
而今帝母兩怡愉，莫忘九疑山上侶。
王母祝語·萬年枝詩
作者：王義山
朝代：宋

百子池邊種最奇，無人識是萬年枝。
細花密葉青青子，常得披香雨露滋。
東風向晚薰風早，禁路飛花沾壽草。
年年聖主壽慈闈，先獻此花名字好。
王母祝語·萱草花詩
作者：王義山
朝代：宋

當年樹背入詩章，綠葉丹花有暉光。
爲道宜男仍永世，福齊太姒熾而昌。
猶記夏侯曾與賦，灼灼朱華凝瑞露。
紫微右極是慈闈，歲歲丹霞天近處。
王母祝語·薔薇花詩
作者：王義山
朝代：宋

碎剪紅綃間綠叢，風流疑在列仙宮。
朝真更欲薰香去，爭擲霓衣上寶籠。
忽驚錦浪洗春色，又似宮娃逞粧飾。
會當一遣移花根，還比蒲桃天上植。
王母祝語·蟠桃花詩
作者：王義山
朝代：宋

蘂珠仙子駕紅雲，來說瑶池分外春。
道是當年和露種，三千花實又從新。
紅雲元透西崑路，青鳥銜枝花顫舞。
薰風初動子成初，消息一年傳一度。
王母祝語·長春花詩
作者：王義山
朝代：宋

東風不與世情同，多付春光向此中。
葉裏儘藏雲外綠，枝頭賸带日邊紅。
百花能占春多少，何似春顔長自好。
清和時候卷紅綃，端的長春春不老。
甘露堂
作者：王義山
朝代：宋

掃除黄葉拂塵埃，講座雖虛尚有臺。
歲晚喬松典型在，烟波疊嶂畫圖開。
不須瑞露從天降，應是慈雲爲客來。
須信中邊甜似蜜，吟詩未足報崔嵬。
申屠御史袖詩來訪和韻以謝·其一
作者：王義山
朝代：宋

曾侍鵷行步赤墀，入山正爲怕人知。
自慚不直百金伎，空有囊中藥不龜。
申屠御史袖詩來訪和韻以謝·其三
作者：王義山
朝代：宋

雲卿曾屈帥垣尊，詎謂如今古道存。
驄馬行行人且避，如何容易到山村。
申屠御史袖詩來訪和韻以謝·其二
作者：王義山
朝代：宋

滿前舞鱔雜號狸，攬轡澄清衆所期。
今日忠良方得路，願歌守道四賢詩。
盛暑夜起
作者：王義山
朝代：宋

大塊勞形爲有生，爲生受役自紛然。
幾年寒暑人間世，一點靈明心上天。
欲待足時無了日，只今悟處是真詮。
煙霞終是吾歸處，誰道丹砂可引年。
臨江仙
作者：王義山
朝代：宋

明日中元生上相，真上相上元生。滿城燈火晝三更。臺星呈瑞處，一點壽星明。和氣薰蒸開泰運，湖山萬里光榮。願推天地發生仁。八荒開壽域，一氣轉洪鈞。
蚤起齋簷獨坐
作者：王義山
朝代：宋

輕寒測測雨冥冥，不覺閒中春一庭。
老竹似欺窗草綠，落梅微間翠苔青。
倏聽鶑語調新曲，默看蛛絲網碎屏。
物意人情兩相得，莫容塵俗撓中扃。
西湖即席和冷泉亭韻
作者：王義山
朝代：宋

石溜寒泉山色陰，我來本不爲花尋。
願分一滴清泉水，盡滌平生塵垢心。
虛洞迂風橋畔過，急灘瀉月水痕深。
襟期難與凡人道，好和滄浪濯足吟。
觀海潮
作者：王義山
朝代：宋

憑誰撼得海門開，疑是神兵著力推。
霎地起來銀一線，駕山卷起雪千堆。
列江畫舫浮天去，幾片紅旗逐浪回。
畢竟神京鍾王氣，海神豈爲子胥來。
諶仙詩
作者：王義山
朝代：宋

冉冉飛霜綴綺裳，遥知諶母下丹陽。
黄金鍊就三山藥，來採蒲花獻壽觴。
謁中齋楊左丞
作者：王義山
朝代：宋

向來曾拜紫宸衙，親見先班奉日霞。
帝室館甥貴公子，王姬下嫁舊儒家。
執中默契心傳妙，勤有無窮學問加。
带取孤山來作伴，清吟尚可趁梅花。
謁參政張獻子
作者：王義山
朝代：宋

曾侍龍樓曉色催，真仙那肯下蓬萊。
離方共覩重光日，震位欣聞長子雷。
奉使祇應天上去，運籌暫作幄中來。
老夫羞把詩懷袖，只爲明公是秀才。
謁按察馬僉事·其一
作者：王義山
朝代：宋

黷貨無厭政賄成，幾年蔀屋不曾晴。
擊奸霹靂從天降，燭物晶明揭日行。
曩在烏臺已風采，特煩龍節更澄清。
兒童走卒更相顧，夾道傳呼司馬名。
謁按察馬僉事·其二
作者：王義山
朝代：宋

化瑟新更擊巨貪，六條察吏首言贓。
劃開雲覩青天日，全藉風聞白簡霜。
僉謂激揚須獬豸，如何放過此豺狼。
諸生饑欲死難忍，惟有廣文饜稻粱。
謁申屠御史·其一
作者：王義山
朝代：宋

向來漢相肅朝綱，建武中興又說剛。
等是當年名御史，到今百世又流芳。
謁申屠御史·其三
作者：王義山
朝代：宋

褰帷問俗駐洪都，聽得輿人夾道呼。
好事被君都做了，箇般風力自前無。
謁申屠御史·其二
作者：王義山
朝代：宋

雲渺梁碭山水深，千年標致杳難尋。
祇今來伴東湖月，惟有沙鷗識此心。
讀晚唐詩有感
作者：王義山
朝代：宋

學詩莫學晚唐詩，學得晚唐非盛時。
願把鳧鷖和既醉，翻騰韻語作今詩。
讀東坡和陶詩有感
作者：王義山
朝代：宋

北門西掖傍丹墀，此正坡仙得意時。
不是惠州飯難喫，如何去做和陶詩。
賀新郎
作者：王義山
朝代：宋

自笑斟醽醁。作皤然一老，逍遙東湖湖曲。好事爆然來子舍，報道生孫新浴。算天也、從人所欲。萬事足雖緣有子，見孫時、萬事方為足。詩禮脈，今有續。吾家本是山陰族。見生來、風神稍秀，足娛吾目。吾子吾孫同此月，日月才爭五六。喜聽得、歡聲滿目。愚魯聰明天所賦，只無災無難為多福。且願汝，書勤讀。
賀新郎
作者：王義山
朝代：宋

雅有登山癖。覺老來、尚可躋攀，浪遊躡屐。險怪嶕嶢稱雁蕩，爭秀群山第一。更聳出、穹崖千尺。景物深藏長谷裡，最上龕，水鑿時衝激。硉矹處，巨□石。地生天作誰能識。睹江山如故，恨無一時人物。靈運當年為太守，佳處都曾遊歷。獨不見、此山腳跡。風月直須人管領，怎不移、石壁題巖壁。今且著，老夫筆。
贈丁道士遊浙
作者：王義山
朝代：宋

畢竟前身是令威，昂藏鶴樣更能詩。
此行遊遍江湖了，來訪逋仙又一奇。
贈山村梅癯
作者：王義山
朝代：宋

我愛梅花村得好，來伴山村與卜鄰。
却有一般不村處，冰爲胸次玉爲神。
別有村人村得俗，滿口肥甘爛錢穀。
那知山村梅樣癯，肯向人言飯不足。
山村切莫學我癡，腹中有字不療饑。
會有東君老知己，隴頭先春寄一枝。
贈心月相士
作者：王義山
朝代：宋

十五以前月，清光逐夜生。
自朔以至望，浸長而浸盈。
十五以後月，明減而生魄。
自望以至晦，浸微而浸闕。
嗟彼天上月，有圓闕陰晴。
惟有心月月，天者常清明。
持此以鑒人，妍媸奚所遁。
此月不在天，月在爾方寸。